
ТАКЪДИМ 
Мерабанъыз балалар! 


Юдже Аллаһнынь бизлерни бахт, саадет ве догъру ёлгъа 
ириштирмек ичюн севимли Пейгъамберимизге эндирген 
китабымыз Къур'ан-ы Керимни окъуп анъламакъ эпимиз- 
нинъ биринджи невбеттеки вазифемиздир. Онынъ къутлу 
даветини эшитмели ве оны анъламалымыз. 


Къур'ан-ы Керимни етерли дереджеде танымадан, оны анъ- 
ламамыз къыйын олур. Элинъиздеки китапта Къур'ан-ы 
Керимнинъ насыл бир китап, ичинде нелер олгъаныны, ин- 
санларны ве топлумларны насыл денъиштиргенини, дюнья 
ве ахирет аятына туткъан ышыгъыны, пейгъамберлернинъ 
нумюне курешлерини сизлерге анълатмагъа тырыштыкъ. 


Къур'ан-ы Керим бизге башта Яратыджымызны таны- 
та. Онынъ алемни, бутюн барлыкъны ве инсанны насыл 
яраткъаныны анълата. Раббимизге насыл дуа ве ибадет эте- 
джегимизни огрете. Бизге эйилик ве гузелликлерни кось- 
тергени киби, ярамай арекетлерден ве чиркин адетлерден 
де узакъ турмамызны огютлей. О, бизге озюмизни таныта. 
Аилемиз, джемаатымыз, бутюн инсаниет ве дигер варлыкъ- 
лар огюндеки вазифелеримизни бильдире. 


Китабымызгъа инансакъ, эмирлерине бойсунсакъ, пек бахыт- 
лы олурмыз. 


Раббимиз бизни пек севе. Бизни севгени ичюн, азрети Му- 
хаммед (с.а.в.)ни бизге ёл косьтериджи оларакъ ёллады. 
Онъа мубарек китабымызны огретти. О, исе огренгенле- 
ринен биз иле пайлашты. Бизге ве инсаниетке къуртулыш 
ёлуны косьтерди. 


Раббимизни пек севемиз. О, бизни севмеге огретти. Кя- 
инатны ве ичиндекилерни биз ичюн яратты. Бизге омюр 
берди, сагълыкъ ве бахт багъышлады. 


Раббимиз яраткъан эр шейни: инсанларны, айванларны ве 
табиатны севемиз. Олар ичюн месулиет ташыгъанымызны 
билемиз. Элимизден кельгени къадар вазифелеримизни эда 
этмеге тырышамыз. 


Севимли балалар! 


Китабымыз Къур'ан-ы Керимни окъуп аньламамыз ичюн 
сизге такъдим эткен бу китабымызны бегенирсиз, деп умют 
этемиз. Сизге мубарек Китабымызны танытмагъа ве онынъ 
гузелликлерини анълатмагъа тырыштыкъ. 


Гузель китабымызны окъуйыкъ ве олдукъча гузеллешейик. 
Берабер гузель бир дюнья къурайыкъ. 


Сиз бизим келеджегимизсинђиз, биз сизлерни пек севемиз. 

БИРИНДЖИ БОЛЮК 


ЭНЪ УСПОН 
ВАРЛЫКЪ - ИНСАН 


Бекленильген мусафир 


© юньямьв, пек узун бир джерьяндан кечерек, бекле- 
нильген мусафир ичюн азырланды. 
Кунеш этрафындаки орбитагъа ерлештирильди. Эм 
озь этрафында, эм кунеш этрафында дёне. 

Озь чевресиндеки ве кунеш чевресиндеки дёнюв сур’аты 
там мусафирлерининъ яшамасыны темин этеджек ольчю- 
де зди. 035 этрафында денмеси гедже ве куньдюзнинь, ку- 
нешнинъ этрафында денмеси исе, мевсимлернинь денъиш- 
месини теминлей эди. 

Кунешке нисбетен узакьлыгьы да ольчюли эди. Эгер пек 
якьын олса, узериндеки эр шей янып, куль олур эди. Лякин, 
пек узакь олса, аксине эр шей бузлар зди. 

Тыштан келе биледжек эр тюрлю телюкеге кьаршы кьор- 
чаланмасыны теминлеген бир атмосферанен сарылды. 

Бекленильген мусафирнинь омюр кечиредждек кьонагьы 
олмакь узьре яратылды. 


Керчектен, биз 
инсанны энь гузель 
бичимде яраттыкъ. 
(Тин суреси, 4-нджи ает) 
ood 

Биз инсангъа шах 
дамарындан даа 
якьынмыз. 

(Кьаф суреси, 16-нджы ает) 
РЕ 

Къайда олсанъыз 
олунъыз, Аллаћ сиз 
иле берабердир. 


(Хадид суреси, 4-нджи ает) 


мозори 


PAIR ба, 
Шубесиз, 
коклернинъ 

ве ернинъ 
яратылышында, 
гедженен 
куньдюзнинь бир- 
бирининъ пешинден 
келювинде, 
инсанларгъа файда 
береджек шейлернен 
юклю оларакъ 
денъизде ялдап 
юрьген гемилерде, 
Аллаћнынъ коктен 
эндиререк, джансыз 
топракъны 
джанландыргъан 
сувда, ер 

юзюне чешит 
джанлыларны 
яювында, 
рузгярларны ве ер 
иле кок арасында 
эмирге азыр тургъан 
булутларны 
арекетлендирю- 
винде, тюшюнген 
бир топлум ичюн, 
бир чокъ делиллер 
бардыр. 


(Бакъара суреси, 164-нджи ает) 


10 4% КИТАБЫМНЫ ОГРЕНЕМ %% ЭНЪ УСТЮН ВАРЛЫКЪ - ИНСАН 


Ойле бир гузель шекильде донатылды ки, буларны сайып 
етиштирмеге Аллаһтан гъайры кимсенинъ кучю етмез эди. 

Келеджек мусафирнинъ ихтияджларыны къанаатленди- 
реджек эр шей энъ индже джеэтлерине къадар тюшюнилип, 
ич бир эксикликке ёл къалмады. 

Эр шей азыр алгъа кельген сонъ, ниает бекленильген ань 
де келип етти. 

Бекленильген мусафир яратылды ве бу гузель эвге энди- 
рильди. 

О, тышкъы къыяфетинен пек дюльбер эди. 

Дигер джанлылардан фаркъ эте эди 

Акъылы ве ирадеси бар эди. Дуйгъу саиби, тюшюнмеге, 
къонушмагъа биле эди. 

Яратыджы бу мусафирге пек буюк эмиет берген эди. Чюн- 
ки, оны пек севе эди. 


Кунеш эр саба биз ичюн догъа 

Кяинатнынъ екяне яратыджысы бар. О, да Аллаһтыр. Ал- 
лаһ бар эди, башкъа ич бир шей ёкъ эди. Аллаһ кяинатны, 
сейярелерни, йылдызларны, ай ве кунешни яратты. Эр шейге 
аят берди. 

Аллаһ дюньяны биз ичюн яратты. Оны дагълар, тюземлик- 
лер, денъизлер ве ирмакъларнен донатты. Рузгярны, топ- 
ракъны, сувны ве аваны яратты. Ышыкъны, ренкни ве сесни 
яратты. Бутюн джанлыларны: айванлар, къушлар, боджеклер 
ве чечеклерни биз ичюн яратты. Орманда чешит-чешит мей- 
валы ве мейвасыз тереклерни яратты. Чешит тюслернен ач- 
къан чечеклерни яратты. Ем-ешиль сармашыкъларны яратты. 
Къарынджадан фильге къадар бутюн айванларны яратты. 

Кимини аякъсыз, кимини дёрт аякълы, кимини чокъ аякъ- 
лы этип яратты. Къушларгъа учмакъ ичюн къанат берди. 
Балыкъларгъа ялдамалары ичюн ялдавучларны берди. Бал- 
къуртларгъа бал япмакъны огретти. Дюньяда не керек олса, 
эписини яратты. 


ЭНЪ УСТЮН ВАРЛЫКЪ - ИНСАН %% КИТАБЫМНЫ ОГРЕНЕМ % 11 


O, «Ол!» дегени ичюн, олды эр шей 

Кунеш эр саба биз ичюн догьа. Саба да биз ичюн ачыла. 
Ирмакьлар биз ичюн акьа, чечеклер эр баарь бизлер ичюн 
ача, кьушлар озь тюркюлерини бизлер ичюн оте. Бутюн бу- 
ларнынъ эписи биз ичюн. Аллаһ бизни пек севе. Бизни сев- 
гени ичюн бизге бу къадар чокъ дегер берген Аллаһкъа не 
къадар тешеккюр этсек аздыр. 

Осюмликлер тюрлю-тюрлю, айванлар чешит-чешит, че- 
чеклер ренк-а-ренк, мейвалар татлыдан-татлы. Эписининъ 
айрыджа бир гузеллиги, айры бир озьгюнлиги бар. Тюшюнип 
бакъсакъ, дюньянынъ гузелликлерини къаврап алмагъа биле 
икътидарымыз етмейджегини ис этемиз. Дюнья пек дюльбер, 
инсан даа да дюльбер. Бу къадар дюльбер бир дюнья ондан 
да зияде дюльбер бир варлыкъкъа хызмет этмек ичюн 
яратылгъан. Аллаһ инсанны варлыкьларнынь энъ гузели ве 
устюни оларакъ яраткъан. 

Бизни ёкътан бар эткен, бизге эль-аякъ, козь-къулакъ бер- 
ген, бизни бир ана ве бабадан яраткъан Аллаһкъа инанамыз. 
Чюнки, О, бардыр ве бирдир. Эр шейни тек башына, ич ким- 
сенинъ ярдымына ихтиядж дуймадан, яратты. Аллаһ догъ- 
мады ве оны кимсе догъурмады. Онынъ эвлятлары ёкътыр. 
Бунъа ихтияджы да олмаз. Биз Аллаһнынъ барлыгъы ве бир- 
лигини, ярдымджысы олмагъаныны ве кяинатнынъ екяне 
яратыджысы олгъаныны Пейгъамберимизден ве Китабымыз 
Къур'ан-ы Керимден огренирмиз.. 


Дюнья аяты - бир ёлджулыкътыр 

Дюньягъа кельмек - чыкъылгъан бу ёлджулыкънынъ ильк 
адымыдыр. Инсан омюрини адым-адым яшар. Адым-адым 
осер, генчлик чагъына кирер ве къартайыр. Куню келир- 
олер, дюньядаки омюрини битирир. Дигер джанлылардан 
фаркълы оларакъ, Аллаһнынъ онъа берген акъылынен омю- 
рине ёнелиш берир. Лякин, бунен бирликте, инсан саип 
олгъан акъылына бакъмадан, дюньяда озь башына къалды- 
рылмады. Инсан дюньядаки бу ёлджулыгъында ялынъыз 
акълынынъ реберлигинде бахткъа иришалмаз. Онынъ бир 
ёл косьтериджиге ихтияджы бар. Чюнки, бу дюнья инсанлар 
ичюн, айны заманда, бир сынав еридир. 





а IOS wie 

Bup weu 
яратмакъ истеген 
вакьтында 

Онынъ эмири 
«Ол!» деювден 
ибареттир. 

Аман олур. 


(Йасин суреси, 82-нджи ает) 


% 4% 4% 
% % % 


Аллайнынъ 
яратышында ич 
бир уйгьунсызлыкь 
коралмазсынь. 


(Мульк суреси, 3-нджи ает) 


маларията 


поа 


О, геджени, кунь- 
дюзни, кунешни 
ве айны сизинъ 
хызметинъизге 
берди. Иылдызлар 
да Аллаћнынъ 
эмринен арекет 
этелер. Шубесиз 
ки, буларда 
акъылыны 
ишлеткенлер 
ичюн пек чокъ 
делиллер бар. 


(Нахл суреси, 12-нджи ает) 












12 4% КИТАБЫМНЫ ОГРЕНЕМ %% ЭНЪ YCTIOH ВАРЛЫКЪ - ИНСАН 


Дюнья аятында догъру ёлны косьтергенлер олгъаны киби, 
догъру ёлдан саптыргъанлар да бар. Аллаһнынъ эмирлери- 
не къаршы чыкъкъан шейтан инсанларны девамлы суретте 
алдатмагъа тырыша. Шейтан инсанларнынъ бахтлы ве раат 
бир шекильде яшавларына кедер этмек ичюн, олмайджакъ 
ийлелерге баш урар. Оларнынъ акъылларыны къарыштырып, 
ярамай шейлерни дюльбер этип косьтере ве оларны догъру 
ёлдан узакълаштыраракъ, чиркин ишлер япмагъа етеклей. Бу- 
нъа къаршылыкъ Аллаһ инсанларны пек севгени ве оларнынъ 
феналыкълардан узакъ олмаларыны истегени ичюн пейгъам- 
берлерини ёллай. Пейгъамберлер де бахтиярлыкъ ёлу олгъан 
Аллаһнынъ динини инсанларгъа огрете. Эгер инсанлар пей- 
гъамберлернинъ огютлерине уйсалар, бахтлы бир шекильде 
яшар, шейтаннынъ дегенлерине къансалар, эм бу дюньяда, 
эм о бир дюнья аяты олгъан ахиретте пек мугъайырлар. 


Эр шей бизге эманет 

Аллаһ бизни ве бу гузель дюньяны бош-бошуна яратма- 
ды. Инсанларгъа бир такъым месулиет де юкледи. Эр шей: 
бу дюнья, джанлылар ве омюримиз бизге эманет 
ЭТИЛЬДИ. 

Аллаһ бизге юкленильген вазифелери- 
мизни беджере бильмемиз ичюн акъыл, 
тюшюнюв ве къонушув бильгисини де 
берди. Даа да гузель бир дюньяда яша- 
макъ ичюн адалет ве мерхамет дуйгъу- 

сыны берди. 

Дюньяда тыпкъы биз киби бир чокъ 
джанлы варлыкълар яшамакъта. Ча- 
йырлар, чименликлер, къушлар, бо- 

джеклер, тюрлю-тюрлю осюмликлернинъ, 
чешит ренкли чечеклернинъ де озь аят- 
лары бар. Бизим аятымызгъа бенъземесе 
де, бир аят, джанлары да бир джандыр. 
Иште, бизлер джан ташыгъан ич бир вар- 
лыкъны ынджытмамакъ борджлумыз. Чюнки, 

олар бизге зманеттир. Биз ичюн яратылгъан дигер джанлы- 
лардан кяинатнынъ табиий мувазанатыны бозмадан, Аллаһ 
къойгъан ольчюлерге коре къулланырмыз. 


Дин бахыт ёлудыр 

Бизни энъ яхшы Раббимиз Аллаһ биле. Чюнки, О, бизим 
яратыджымыздыр. Биз де Оны ве Онынъ яраткъанларыны 
севемиз. Не япсакъ бахытлы ве нелерни япсакъ бахытсыз 
оладжагьымызны энъ яхшы О биле. Аллаһ дюньяда биз 
бахытсыз олмамызны ич истемез. Феналыкъ ве чиркинлик- 
лерден къорчаланмамыз, бахытлы ве раат яшамамыз ичюн 
бизге пейгъамберлерни ёллагъан. Пейгъамберлер бизлер 
киби бир инсандырлар. Анджакъ Аллаһ оларны инсанлар- 
нынъ арасындан сече. Оларны шахсен къорчалай, тербие эте 
ве етиштире. Олар эдепли, чалышкъыр, догъру сёзлю, ишанч- 
лы ве джесюрдирлер. Бизге Аллаһнынъ динини огретелер. 
Дин бизим бахытлы олмамызны теминлейджек аят бильгиси 
демектир. Инсаннынъ башта Яратыджысы иле, сонъра озю 
ве этрафындаки муитнен уйгъун шекильде бир омюр кечир- 
мек ёлуны дин косьтерир. 


аджеба 


Аллайнынъ 
кьатында керчек 
бир дин Ислямдыр. 
(Аал-и Имран суреси, 
19-нджы ает) 

20% 

Коклерде ве 

ерде не бар исе, 
Аллайкъа aummup 
ве эписи Онъа 
боюн эгмекте. 
(Рум суреси, 26-нджы ает) 


Аллай зр топлумгъа 
бир пейгъамбер 
ёллагъан. 

(Юнус суреси, 47-нджи ает) 
4% 4% «e 

Къур'ан-ы Керимде 
адлары анъылгъан 
пейгъамберлер: 
азрети Адем, 
азрети Идрис, 
азрети Нух, 
азрети Худ, 
азрети Салих, 
азрети Ибрахим, 
азрети Лут, 
азрети Исмаил, 
азрети Исхакъ, 
азрети Якъуб, 
азрети Юсуф, 
азрети Эййюп, 
азрети Шуайб, 
азрети Муса, 
азрети Харун, 
азрети Дауд, 
азрети Сулейман, 
азрети Ильяс, 
азрети Эльеса, 
азрети Юнус, 
азрети Зулькифль, 
азрети Зекерия, 
азрети Яхя, 
азрети Иса, 
азрети Мухаммед 


(с.а.в.) 

Азрети Адемден 

Азрети Мухаммедге 

Аллаһ инсанларгъа пейгъамбер ёллады, оларны янъгъыз 
быракъмады. Азрети Адем эм ильки инсан, эм ильки пей- 
гъамбердир. Бутюн инсанларнынъ атасыдыр. Эр кес азрети 
Адемнинъ союндан келип чыкъкъан. Эпимиз азрети Адем- 
нинъ эвлятларымыз. Шунынъ ичюн де инсангъа Адем огълу 
да дейлер. Азрети Адемден азрети Мухаммедге (с.а.в.) къа- 
дар бир чокъ пейгъамбер кельген. Бизим пейгъамберимиз 
Азрети Мухаммед (с.а.в.) сонъки пейгъамбердир. Аллаһ он- 
дан сонъ пейгъамбер ёлламайджакъ. 

Биз пейгъамберлернинъ эписине инанамыз. Бутюн пейгъам- 
берлерни озь Пейгъамберимиз киби севемиз. Чюнки, оларны 
да Аллаһ ёллады. Эписи инсанларгъа айны догърулыкъны 
анълаттылар. Оларнынъ вазифеси инсанларгъа догъру ёлны 
косьтермектир. Аллаһ бир олгъанына коре, инсанларгъа че- 
шит девирлерде пейгъамберлер вастасынен эндирильген дин 
де бирдир. Бунынъ ичюн Аллаһтан кельген бутюн динлерге 
Ислям, пейгъамберлерге де Ислям пейгъамберлери деймиз. 

Инсанлар тарих боюнджа озьлерине огретильген динни 
вакъты иле денъиштиргенлер. Аллаһ ёллагъан бир пейгъам- 
бер яшагъан топлумына динни анълаткъан. Лякин, инсанлар 
о пейгъамбернинъ олюминден сонъ, Аллаһ эндирген динге 
кенди инанч ве тюшюнджелерини къошкъанлар. Бойледже, 
Аллаһнынъ динини бозгъанлар. Бунынъ узерине Аллаһ ин- 
санларны тенбиелемек ичюн янъы бир пейгъамбер ёллагъан. 
Пейгъамберимиз азрети Мухаммедге (с.а.в.) къадар бойле 
девам эткен. 

Асылында Аллаһ эндирген эр бир дин айныдыр. Лякин 
инсанларгъа эйи ве гузель бир аят кечирмелери ичюн энди- 
рильген диннинъ озю денъишкенинен, инсанлар акъиъкий 
бахткъа иришалмазлар. Акъибетте инсанлар Аллаһнынъ ди- 
нинден махрум олурлар. Аллаһ инсанларны керчеклерден 
хаберсиз къалмасын дие, янъы пейгъамберлер ёллап, эйилик 
ве догърулыкъны девамлы хатырлаткъан. 

Иште, бизим динимиз Ислям, инсанлар тарафътндан бозул- 
магъан екяне диндир. Чюнки бизим динимизнинъ зсасларьт 
юдже китабымызда язылыдыр. Юдже китабымыз исе бу- 
гуньге къадар ич бир деньишмесиз сакъланмакъта. 


Шимди къъскъадан мукъаддес китапларнен танышайыкъ. 


Мукъаддес китаплар 

Пейгъамберлер Аллаћнен бизим арамызда къурулгъан 
бирер копюрдир. Эр бир пейгъамбер Аллаһнынъ сёзлерини 
бизге еткизген бир эльчидир. Аллаһнынъ пейгъамберле- 
рине эндирген бильгилерге вахий дениле. Вахий Аллаћтан 
кельген хабер, Аллаһнынъ сёзлери демектир. Аллаһнынъ 
сёзлери топлангъан китапкъа исе, мукъаддес китап дениле. 
Аллаһнынъ инсанларгъа догъру ёлны косьтермеси ичюн 
сечкен пейгъамберлерге эндирген бильгилер топлангъан ки- 
таплардыр. 

Аллаһ базы пейгъамберлерге китап, базыларына бир къач 
саифеден ибарет китапчыкълар эндирген. 

Бутюн дюньяда Аллаһтан кельгенине инанылгъан 4 буюк 
китап бар. Булар - Теврат, Зебур, Инджиль ве бизим кита- 
бымыз Къур'ан-ы Керим. Теврат ве Зебур судийлернинъ, 
Инджиль христианларнынъ, Къур'ан-ы Керим исе, бизим 
китабымыздыр. Къур'ан-ы Керимден эвель знди- 
рильген китапларгъа инангъан инсанларгъа эхли 
китап дениле. 


Теврат 


Теврат азрети Мусагъа эндирильген ве еудий- 
лернинъ мукъаддес китабыдыр. Белли олгъан энъ 
къадимий китаптыр. Еудийлик эм бир диннинъ, эм 
бир ыркънынъ адыдыр. Шунынъ ичюн еудий- 
лик ялынъыз еудийлернинъ динидир. Азрети 
Мусагъа эндирильген Тевратнынъ асылы 
сакъланып къалмагъан. Теврат ады алтында 
топлангъан бильгилер вакътынен инсанлар 
тарафындан денъиштирильген. 


Булардан башкъа 
Къур'ан-ы 
Керимде адлары 
анъылгъан учь 
киши яни Узеир, 
Лукъман ве 
Зулькъарнейннинъ 
пейгъамбер 
олгъаны я да 
олмагъаны кесен- 
кес белли дегиль. 













Шубесиз, 
Къур’анны биз 
эндирдик: оны 

къорчалайджакъ 
да бизмиз. 
(Хиджр суреси, 9-нджы ает) 


матурите 

Зебур 


Зебур азрети Давудгьа зндирильген ве еудийлернинь Тев- 
раттан сонь экинджи мукъаддес китапларыдыр. Бугунь бир 
болюк оларакь Тевратнынь ичинде ер алмакьта. Ильк дефа 
не вакьыт китап алына кетирильгени кесен-кес белли дегиль. 
Зебур мезмур дие адландырылгъан болюклерден ибарет. 
Ичинде эмир ве ясакьлар ёкътыр. Шиирлер шеклинде языл- 
гьан огютлерден ибарет китаптыр.. 


Инджиль 


Инджиль азрети Исагьа эндирильген ве христианларнынъ 
мукъаддес китабыдыр. Азрети Иса carb экенде язылмагъан. 
Азрети Исадан сонь бир чокь дин адамлары озьлерине коре 
бир Инджиль язгъанлар, амма оларны бир ерге топламагъан- 
Лар. Эр кес озь элиндеки Инджильни догьру кьабул эткен 
ве онъа инангъан. Бу къарышыкъ вазиет тарих девамында 
христианлар арасында инанч къарышыкълыгъына себеп 
олгъаны киби, чокъ вакъыт къанлы дин дженклерине де сл 
ачкъан. Христиан дин адамлары бу къарышыкълыкъны ёкъ 
этмек ве китап бирлигини теминлемек ичюн, азрети Иса- 
нынъ догъумындан 325 йыл сонъ, Изникте буюк бир топла- 
шув кечиргенлер. Куньлернен девам эткен тартышмалардан 
сонъ, китапларнынъ сайысыны дёртке тюшюре бильгенлер. 
Бугуньки Инджиль, иште шу дёрт китапнынъ бир ерге кети- 
рильмесининъ нетиджесидир. 


Къур?ан-ы Керим 

Къур'ан-ы Керим Аллаһнынъ инсанларгъа догъру ёлны 
тапмалары ичюн эндирильген энъ сонъки китаптыр. Ондан 
сонъ башкъа мукъаддес китап кельмейджек. Кљур'анда кети- 
рильген эсаслар къыяметке къадар сакъланаджакъ. 

Къур'ан-ы Керимнинъ дигер мукъаддес китаплардан энъ 
эмиетли фаркъы Пейгъамберимиз сагъ экенде язылгъаны- 
дыр. Айрыджа, Пейгъамберимиз бир чокъ кишиге кендиси- 
не кельген аетлерни эзберлеткен. Бу эсаслы адет о куньден 
бугуньге къадар сакъланып кельди ве бундан сонъ да девам 
этеджек. Къур'ан-ы Керим Пейгъамберимиз вефат эткенде 

мусульманларнынъ элинде язылы оларакъ къалды. Албу ки, 
Теврат азрети Муса ольгенден 700 йыл сонъ, Инджиль азре- 
ти Исадан 100-150 йыл сонъ китап алына кетирильгендир. 

Къур'ан-ы Керим белли бир миллетке ве девирге дегиль 
де бутюн инсанларгъа хытап эте. Юдже Аллаһ мукъаддес 
китабымыз Къур'ан-ы Керимни къыяметке къадар ялынъыз 
Озю къорчалайджагъыны бильдирген. Бу себептен, онынъ 
бир арифини биле денъиштирмеге ич кимсенинъ кучю ет- 
мез. Чюнки, о къорчаланылгъан бир китаптыр. 

Инсан Къур'ан-ы Керимде Аллаһнынъ сызгъан ёлундан 
таймадан кетсе Онынъ севгисини къазаныр. Аллаһ пек сев- 
ген ве пек севильгендир. Инсан ве кяинатны севгисинен 
яраткъан ве юреклеримизге севги ерлештирген Одыр. Бир 
тюшюнип бакъынъыз: ерлернинъ ве коклернинъ, бильгенле- 
римиз ве бильмегенлеримизнинъ, умумен эр шейнинъ яра- 
тыджысы Юдже Раббимизнинъ севгисини къазанмакътан 
даа да буюк бир бахт олурмы? Эбет биз севги медениети- 


нинъ эвлятларымыз. 


Мени яраткъан ве 
манъа догъру ёлны 
косьтерген Одыр. 
Мени ашаткъан 

ве ичирген Одыр. 
Хасталангъанымда 
манъа шифа берген 
де Одыр. 

(Шуара суреси, 
78,79,80-нджи аетлер) 





Pw AOR ie 
Раббинъ 
балкъурткъа 
дагълардан, 
тереклерден ве 
инсанларнинъ 
япкъан 
асмаларындан 
озюне эвлер 
(кьобалар) 

яп. Сонъра 
мейваларнынъ эр 
биринден аша ве 
Раббининъ санъа 
къолайлаштыргъан 
яйылув ёлларына 
кир, дие ильхам 
этти. Оларнынъ 
къарынларындан 
ренклери чешитли 
бир шербет (бал) 
чыкъар ки, онда 
инсанлар ичюн 
шифа бардыр. 
Эльбетте, бунда 
тюшюнген бир 
къавм ичюн буюк 
бир ибрет бар. 
(Нахл суреси, 


68, 69-нджы аетлер) 


мраморные 

ОКЪУЙЫКЪ... 


БАЛКЪУРТ, ОЗЮНИНЪ АДЫНЕН ЭНГЕН 
СУРЕНИ АНЪЛАТА 


Мен кучюджик бир балкъуртым. Аллаһ яраткьан шу къо- 
джаман дюньяда онынь ичиндеки миллионларнен, миллиард- 
ларнен джанлыларнынъ энъ кучюклеринден бирисим. 


Юдже Аллаћ инсанларгъа эндирген сонъки мукъаддес 
китабында манъа айрыджа бир ер ве эмиет беререк, меним 
акъкъымда айта. Азрети Мухаммед (с.а.в.) Аллаһнынъ эмри- 
нен Къур'ан-ы Керимдеки бир суреге меним адымны берген. 
Буны бильгенимде, пек бахытлы олдым. 


Бу суреде Юдже Аллаһ манһа насыл юва япаджагьымны, 
насыл петек ореджегимни, километрлерден узакьта олса да, 
ёлумны шашырмадан, барып энъ гузель чечеклерден бал 
шербети алып, насыл бал япаджагьымны огретти. 


Бизлер де бу эмирге бойсунаракь, мукеммель бир геомет- 
рик план ве математик зсапкъа коре арекет этемиз. Башта 
алтыкоше шеклиндеки бал мумы уджейрелеринден ибарет 
мимарджылыкь муджизеси олгьан петекни мейдангьа ке- 
тиремиз. Сонъра тюрлю-тюрлю чечеклерден змип алгъан 
сувларны бинъ бир арекетлеримиз иле балгьа чевиремиз. 
Сонъра балны петекнинъ эр бир одачыгьына толдурамыз. Бу 
ишни дигер балкъурт къардашларымызнен ишимизни пай- 
лашаракь, ич бир хата этмеден, бар кучюмизнен чалышып 
япамыз. 


Раббимиз бизге огреткенден берли лезетлиден лезетли ве 
айны заманда, шифа менбаасы олгъан балны япмакъ ичюн 
гедже-куньдюз чалышамыз. Эм дюньянынъ сонъуна къадар 
да ич турмадан чалышаджакъмыз. 


Раббимиз бизге орьнек беререк, ич бир шейни боштан- 
бошкъа яратмагъаныны, ич бир барлыкънынъ керексиз ве де- 
герсиз олмагъаныны анълата. Тереклерге, къушларгъа, ренк- 
ли чечеклерге, джошкъун акъкъан дерьяларгъа, кок юзюнинъ 
къандиллери олгъан йылдызларгъа бакъаракъ, сонъсуз кучь 
ве къудретнинъ тек Онъа аит олгъаныны анъламамызны ис- 
тей. Эпимизни бу гузельлер гузели дюньямызнынъ акъран- 
сыз къурумыны бозмадан бутюн джанлыларны бахытлы эте- 
джек ишлер беклей. Буны ич унутмайыкъ! Иншааллах сизлер 

буларны меракъланьш араштырырсынъыз ве биз - балкъурт- 
ларны корьгенинъиз сайын бу сёзлеримни хатырларсынъыз. 


Аджеба, сизлер Аллаһкъа нелерде итаат этмелисинъиз? Бу 
акъта ич тюшюндинъизми? Бунынъ ичюн ильк-эвеля чокъча 
Къур'ан-ы Керимни окъумакъ керек оладжакъ. Ялынъыз 
меним адым къайд этильген бу суреде даа бир чокъ мевзулар 
да мевджут. Айдынъыз, бу суреге бир козь ташлайыкъ. 
Адым анъылгъан суренен меракъландынъызмы? Ойле исе, 
аман сёйлейим. Нахл суреси адыны менден алды. Нахл 
балкъурт демектир. Бу суре Къур'ан-ы Керимнинъ 16-нджы 
суресидир. 

Нахл суреси 128 аеттен ибарет. Бу аетлерде ерлернинъ, кок- 
лернинъ ве оларда булунгъан бутюн барлыкъларнынъ гузел- 
ликлери, бири-бирилерине уйгъун олгъанлары ве инсанлар- 
гъа хызмет эткенлери анълатыла. 


Инсанларнынъ бутюн булар узеринде тюшюнмелери ве 
Аллаһны танып, Онъа ибадет этмекнинъ зарурлыгъына дикъ- 
къат этиле. Инкяр эткенлернинъ сонъу насыл оладжагьына, 
Къур'ан-ы Керимнинъ эндирилюв гьаесине, акъыл къулла- 
нып ве тюшюнмекнинъ эмиетине дикъкъат джельп олуна. 


Къыскъасы, иман, инкяр, адалет, эйилик, тюшюнмек, 
акъыл, сёзюнде турмакъ, бильги, сабыр ве такъва бу саада 
къайд этильген эсас мевзулардыр. 


Акъылыма кельгенде шу мевзуны да сизлернен пайлашма- 
дан, сёзюмни битирмек истемедим. Азрети Мухаммеднинъ 
(c.a.B.) бутюн барлыкъларгъа не къадар мукъайтлыкънен 
янашкъаныны билесинъизми? Дженклерде, къатты чарпыш- 
малар вакътында биле аскерлерине ве аркъадашларына 
«Сакъын, айванларны ольдюрменъ, тереклерге, чалыларгъа 
зарар кетирмень. Балаларгьа, кьадынларгьа, ибадет этюв 
алында олгьан дигер дин векиллерине ве оларнынь ибадет 
ерлерине ташланмань, уджюм этмень» киби ибарелерине 
бугуньки дюньямыз зияде мухтадж дегильми? Мен буларны 
эшитип, пек эеджанландым. Я насыл эеджанланмайым ки, 
алемлерге рахмет оларакъ ёлланылгъан пейгъамбер бизлер 
киби кучюк бир барлыкъкъа бу къадар эмиет бере ве инсан- 
ларгъа бизлерге нисбетен мерхаметли олып, гузель давран- 
макъны тевсие эте. 


ЗКИНДЖИ БОЛЮК 


КИТАБЫМЫЗНЫ 
ТАНЫЙЫКЪ 


Бир мелек кельди ве онъа «Окьу!», деди 


ллаһ Пейгъамберимизге Къур'ан-ы Керимнинъ 
ильк аетлерини Нур дагьындаки Хира кьобасында 
вахий этти. Джебраил «Алякь» суресининь «Окьу!» 
иле башлагъан ильк беш аетини иште мында кетирди. 


Пейгьамберимизге вахий ильк дефа 40 яшында олгьанда 
кельди. Рамазан, яни ораза тутулгъан ай эди. Куньлерден исе 
базарэртеси эди. 610 сенеси юзь берген бу вакьиа Пейгьам- 
беримизнинь вефатына кьадар девам эткен вахийнинь баш- 
лангъычы эди. Къур'ан-ы Керим келип башлагъан бу геджеге 
Къадыр геджеси дениле. Мусульманлар бу геджени дуалар 
ве ибадетлернен кечирелер. 


Китабымызнынъ гузель адлары бар 
Къур'ан-ы Керим, окъулмасы ибадет олгъан Китаптыр. 


Къур'ан-ы Керим хакъ ве яланны, догъру ве яньлышны, 
эйилик ве феналыкъны айыргъан бир Фуркъандыр. 


ба 

Къур ан 
окъулгъан 
вакьытта сусынь 
ве оны дикъкъат 
иле динъленъ 

ки, Аллай сизге 
мерхамет зтсин. 
(А раф суреси, 204-нджи ает) 


о 


Акъикъатен, 

бу Къур ан знъ 
догъру ёлгъа 
етеклер. Яхшы 

ве ярарлы ишлер 
япкъанларгъа 

буюк эджир- 
мукяфатлар берир. 


(Исра суреси, 9-нджы ает) 

Къур'ан-ы Керим инсанлыкънынъ ёлуны къыяметке къа- 
дар айдынлаткъан Нурдыр. 

Къур'ан-ы Керим бутюн ахлякъий меселелерни аль эткен 
Шифадыр. 

Къур'ан-ы Керим энъ телюкели ёлларда биле ёлумызны 
гъайып эттирмейджек Худадыр. 

Къур'ан-ы Керим инсангъа Яратыджысыны ве Озюни унут- 
тырмайджакъ Зикрдир. 

Къур'ан-ы Керим Юдже Аллаһнынъ сёзю - Келямдыр. 


Чечек-чечек аетлер бирер-бирер кельдилер 


Къур'ан-ы Керимдеки эр бир джумлеге ает денилир. Аетлер 
базыда бир къач ариф, базыда исе бир саифе узунлыгъында- 
дыр. Къур'ан-ы Керимде эписи олып 6236 ает бар. 


Къур'ан-ы Керим Пейгъамберимизге бир кереден кель- 
меген, болюк-болюк кельген. Базы аетлер эсасен белли бир 
вакъиадан сонъ келип, шу вакъианен багълы анълатув кетир- 
ген. Бу, тамам 23 йыл девам эткен. Бу, Къур'ан-ы Керимдеки 
бильгилернинъ даа да яхшы къавралып менимсенильмеси 
ичюн керек эди. Биз насыл этип кунь-куньден буюсек, бир 
эв насыл этип тола-тола тикленильсе, бир фидан насыл этип 
яваш-яваш бойгъа кетсе, иште, Къур'ан-ы Керим де бойле 
текмилленген. 


Пейгъамберимиз 23 йыллыкъ пейгъамберлик деврининъ 
13 йылыны Меккеде, 10 йылыны исе Мединеде кечирген. 
Бунынъ ичюн де Меккеде олгъанда кельген аетлерге Меккий 
ает, Мединеде олгъанда кельген сойларына да Медений ает 
дениле. Къур'ан-ы Керимнинъ Меккеде энген аетлеринде 
чокъча иман эсаслары, ахирет инанчы ве ахлякъ эсаслары 
анълатыла. Мединеде энген аетлерде исе умумен аиле ве 
топлум иле багълы мевзулар ер алалар. 


Аетлерден ибарет болюклерге суре дениле. Къур'ан-ы 
Керимде 114 суре мевджут. Сурелер де аетлер киби базыда 

къыскъа, базыда узундырлар. Меселя, Бакђара суреси там 48 
саифедир. Китабымызнынъ энъ узун суресидир. Бунъа къар- 
шылыкь бир сатырлыкъ суре де бар. Меселя Кевсер суреси 
бир сатырдан ибарет. Бойледже, сурелер аетлерден, Къур'ан-ы 
Керим исе сурелерден ибареттир. 


Эр ишнинъ башы - бисмилля 


Къур'ан-ы Керимнинъ бир суресинден гъайры бутюн су- 
релери бисмиллянен башлана. Оны бисмиллянен окъумагъа 
башлагъанымыз киби, куньделик омюримиздеки эр бир ишке 
бисмиллянен киришемиз. Бисмилля «Бисмилляахиррахма- 
аниррахиим» яни къыскъадан «Бисмилля» демектир. Рахман 
ве Рахим олгъан Аллаһнынъ адынен башлайым, демектир. 
Аллаһнынъ адыны анъаракъ башлагъанымызда, Аллаһ бизге 
ярдым этер ве ишимизни къолайлаштырыр. Аш ашагъаны- 
мызда, мектепке кеткенимизде, дерсимизни япкъанымызда, 
яткъанымызда бисмилля, деймиз. Бисмилля мусульманлар- 
нынъ тилинден ич тюшмез. Тюкянлар бисмиллянен ачылыр, 
ёлджулыкъкъа бисмиллянен чыкъылыр. Бисмилля медение- 
тимизнинъ темель темсиллеринден биридир. 


Сурелернинъ адлары 


Къур'ан-ы Керимдеки сурелернинъ эр бирининъ озь ады 
бар. Сурелер адларыны базыда Ибрахим, Юсуф ве Мухаммед 
киби пейгъамбер адларындан, базыда йылдыз («Неджм»), ай 
(«Къамер») ве кунеш («Шемс») киби коктеки барлыкълар- 
дан, базыда «Ta-Xa», «Йа син», «Кљаф», «Сад» ве «Нух» 
киби сурелернинъ башларындаки ильк келиме ве я да ариф- 
лерден, базыда «Исра», «Муджаделе», «Худжурат» киби 
Пейгъамберимизнинъ омюриндеки вакъиалардан, базыда 
«Инсан», «Нас», «Ниса» ве «Мерьем» киби догърудан-догъ- 
ру инсандан, базыда «Джин», «Мунафикъун» киби топлу- 
лыкълардан, базыда «Къыямет», «Небе» ве «Теквир» киби 
ахирет аятындан ве базыда орюмчек «Анкебут», балкъурт 
«Нахль» ве къарынджа «Немль» киби айванлардан алгъан. 
Бир суре де адыны инджир терегинден ( «Тин») алгъан. 

Къур’аны-Керимден сурелер 


Бисмилля Къур'ан-ы Керимнинъ анахтары, Фатиха суреси 
исе къапусыдыр. Фатиха «ачкъан» деген мананы бильдире. 
Бу суре Къур'ан-ы Керимнинъ асылыдыр. Фатиха да макътав 
ве юджельтювге тек Аллаһ ляйыкъ олгъаны, ялынъыз Онъа 
ибадет этилип, Ондан ярдым истенильмеси анълатыла. 


Куньделик омюримизде, намаз ве дуаларымызда энъ чокъ 
окъудыгъымыз суре Фатихадыр. Япкъан дуаларымызнынъ 
сонъунда Фатиханы окъуймыз. Ольген якьынларымызгьа 
дуа этмек ичюн, оларнынъ рухларына да Фатиха окъуймыз. 


Къур'ан-ы Керимнинъ Фатихадан сонъ энъ чокъ окъугъан 
суремиз Ихлястыр. Аллаһ бу суреде Озюни энъ эсаслы ше- 
кильде танытмакъта. Бундан толайы, бу суре тевхид инанчы- 
нынъ асылыдыр. 


Къур'ан-ы Керимде энъ чокъ окъугъан сурелеримизден 


бири де Иасиндир. «Иа син» келимесининъ «эй, инсан» анъ- 
ламына кельгени къабул этиле. Бу суре Къур'ан-ы Керимнинъ 





СЕПТЕ ДО Foe 

Бисмилляахир- 
рахмааниррахиим. 
Айт ки: «О - Аллай 
— бирдир. Эр шей 
барлыгъынен Онъа 
борджлудыр. Онъа 
мухтадждыр, 

О, ич бир шейге 
мухтадж 
дегильдир. О, 

не догьурды 

ве не бириси 
тарафындан 
догьурылды. 

Эр шей Онъа 
тенъеш ве беньзер 
дегильдир». 

(Ихляс суреси) 


витки 


и Обаче ба 
Бисмилляахир- 
рахмааниррахиим. 
Хамд (макътав 

ве макъталмакъ) 
алемлернинъ Рабби 
Аллайкъа aummup. 
О Рахман ве 
Рахимдир. Джеза 
(ахирет) кунюнинъ 
саибидир. Аллаһым! 
Ялынъыз Санъа 
къуллукъ этермиз 
ве ялынъыз Сенден 
медет беклермиз. 
Бизге догъру 

ёлны косьтер. 
Озьлерине лютф 
ве икрам эткен 
кимеселернинъ 
ёлуны; гъадапкъа 
огърагъанлар- 
нынъкине ве 
сапыкъларнынъ- 
кине дегиль!» 


(Фатиха суреси) 

юреги сайыла. Мусульманлар арасында энъ чокъ окъулгъан 
сурелердендир. Джума геджелери ве къабир зияретлеринде 
окъулмасы файдалы олгъаны косьтериле. Бу суреде Ислям 
динининъ эсаслары, Аллаһнынь бирлиги ве къудретини кось- 
терген делиллер, инсаннынъ яратылышы ве ольгенден сонъ 
тирилюви киби мевзулар анълатыла. 


Рахман суреси де чокъ окъугъан сурелеримиздендир. Бу 
суре Аллаһнынъ гузель адларындан бири олгъан Рахман ке- 
лимесинен башлагъаны ичюн бойле адландырылгъан. Рах- 
ман исе, яраттыкъларына мерхамет этмек манасындадыр. Бу 
суреде Ислям ахлякъынынъ эсаслары, Аллаһнынъ бирлиги 
ве къудретини косьтерген делиллер иле инсанларгъа берген 
эсапсыз ниметлер хусусында сёз юрьсетиле. 


Джузлер - бол-бол кулер юзьлер 

Гузель Китабымыз Къур'ан-ы Керим ает ве сурелерден 
гъайры, бир де джузлер шекилинде де болюклерге айырыл- 
гъан. Къур'ан-ы Керимни бойле болип-болип окъув къо- 
лайлыкъ догъура. Китабымызнынъ башындан башлап эр 
йигирми саифесине бир джузь дениле. Эр джузнинъ башын- 
да саифенинъ кенарында бизни бир гуль ресими беклей. Бу 
гуллерге джузь гуллери дениле. Бир киши джузни окъуп би- 
тиргенде, янъы джузде башта шу гульге расткеле. Къур'ан-ы 
Керимде бойле 30 джузь гулю мевджут. 


Сёз учар, язы къалыр 


Пейгъамберимиз Аллаһтан озюне парча-парча вахий этиль- 
ген аетлерни башта окъумагъа-язмагъа бильген мусульман- 
ларгъа яздыргъан. Къур'ан-ы Керимни язгъан адамларгъа 
вахий кятиби дегенлер. Оларнынъ вазифеси кельген эр бир 
аетни язмакъ олгъан. Пейгъамберимизге кельген эр бир ает 
бу адамлар тарафындан эксиксиз язылгъан. Араларында аз- 
рети Эбубекир, азрети Умер, азрети Осман, азрети Али ве Са- 
бит огълу Зейд киби бир чокъ адамларнынъ булунгъаны ве 
бу инсанлар саесинде Къур'ан-ы Керим ич бир денъишмеге 
огъратылмагъан, кунюмизге къадар кельген. 

ы 
A 
Пейгьамберимизден сонъ мусульманларгъа азрети Эбубе- 
кир ёлбашчылыкъ япкъан. Онынъ заманында Умернинъ тек- 
лифинен, ан-ы Керим китап алына кетирильген. Бойле- - 
р ан-ъКеримни эзберден бильген афызларнынь 
шаатлыгьында язылгъан саифелер бир ерге топлангъан ве 
бунъа «Мусхаф» денильген. Бу китап азрети Збубекирнинъ 
олюмине къадар, онынь янында олгъан. Азрети Эбубекир- 
ден азрети Умерге, онынъ вефатындан сонъ пейгъамбери- 
мизнинь кьадыны азрети Хафсагьа, ондан да азрети Осман- 
гьа кечкен. 





Азрети Османнынъ девринде Ислям девлетининъ сынъыр- 
лары пек кенишледи. Пек чокь адам Ислям динини сечти. 
Бойледже, мусульманларнынъ сайысы ве топракьлары артты. 
Бунынь узерине Ислям улькесининь дерт бир тарафына бирер 
дане Къур'ан-ы Керим ёлламакъ ихтияджы догъды. Бу ихти- 
яджны къандырмакъ ичюн баш китап оларакъ къабул зтиль- 
ген бу китап эсас, деп алынып, Къур'ан-ы Керим чокьлашты- 
рылды. Чокълаштырылгъан бу китаплар 7 буюк шеэрге ёл- 
ланылды. Бугунь зпимизнинъ эвимизде булунгъан Къур'ан-ы 
Керим, иште шу китаптан чокълаштырылгъандыр. 


Къур’аннынъ бульбуллери: афызлар 


Къур'ан-ы Керимни башындан сонъунадже агъыздан, эз- 
берлегенлерге афыз дениле. Афызлыкъ пек дегерли бир 
иштир. Афызлар, Къур'ан-ы Керимни башындан сонъуна 
къадар афызаларында туткъанлары ичюн оларгъа юрьген 
Къур'ан да дениле. Базыларымыз юрьген Къур'ан ерине 
яшагъан Кљур ан демекни устюн коремиз. Асылында олар- 
гъа джанлы Къур'ан да дие билирмиз. 


Бугунь не ерде олса-олсун Къур'ан-ы Керимни ззберден 
бильген бир афыз бар. Афыз олмаса биле, ашыр окъума- 
сыны бильген бириси эльбетте бардыр. Ашыр окъумакъ 
Къур'ан-ы Керимден эр анги бир болюкни эзберден окъу- 
макъ, демектир. Буюклеримизден бириси: «Айды, бир ашыр 
окъу да, биз динълейик» дегени - Къур'ан-ы Керимден бир 
болюкни эзберден окъувымызны истегенидир. Ойле экен, 

Къур'ан-ы Керимден эзберлеген эр бир болюгимизге ашыр 
денилир. ۵ 

Хатим: Къур’ан-ы Керимни _ 
башындан соньунадже окьумакь 


Хатим - Къур'ан-ы Керимни башындан сонъунадже окъу- 
макътыр. Эр йыл Пейгъамберимиз Рамазан геджелеринде о 
куньге къадар энген аетлерни Джебраилге окъугъан. Джеб- 
раил де онъа окъугъан. Бойледже, Пейгъамберимиз ве онъа 
вахий кетирген мелек бири-бирилерине Къур'ан-ы Керим 
окъур эдилер. Пейгъамбер окъугъанда мелек динълеген, 
мелек окъугъанда исе, Пейгъамбер динълеген! Бу шекиль- 
де къаршылыкълы окъувгъа мукъабеле дениле. Иште, бу 
усулнынъ, эм мукъабеленинъ мейдангъа кельмесинде, эм де 
мукъаддес китабымыз Къур'ан-ы Керимнинъ бугунъге къадар 
ич денъишмеден сакъланып кельмесинде буюк эмиети бар. 


Ораза туткъанымызда Рамазан айында хатим этювге айры- 
джа дикъкъат айыргъанымызнынъ себеби де шудыр. Рама- 
занда бу гузель хатыраны яшатмакъ ичюн оразамызны тутар 
экенмиз, бир де Къур'ан-ы Керимни башындан сонъуна къа- 
дар окъуп, хатим этемиз. 


Хат Истанбул - хаттат Истанбул 


Къур'ан-ы Керимни гузель бир шекильде язмакъ ичюн ке- 
лиштирильген бир санат бар. Бу санаткъа хат санаты дениле. 
Бу санатнен огърашкъан инсангъа хаттат дениле. 


Бу язынынъ айрыджа боя ве къалемлери, уйылмасы лязим 
бир такъым язув усуллары ве язы чешитлери бар. Яхшы хат- 
тат ола бильмек ичюн, бу санатны бильген бир устадан дерс 
алмакъ керек. Инсан гузель бир хат иле язылгъан Къур'ан-ы 
Керимге бакъып тоялмаз. Бойле бир Къур'ан-ы Керимнинъ 
саифелери ренкли ве язысы дюльбердир. 


Медениетимизде ялынъыз Къур'ан-ы Керим дегиль де, ай- 
ны заманда, санат дегери ташыгъан хат левхалары да бар. 
Бу левхаларда чокъусы Аллаһ, Мухаммед киби адлар язылы- 
дыр. Бир чокъларымызнынъ эвлеримиз, джамилернинъ ди- 

варлары бу дюльбер языларнен сюслюдир. Дюньяда хат са- 
натынынь энъ гузель нумюнелерини аталарымыз бергенлер. 
Бундан толайы, бутюн дюньяда айтылгъан «Къур'ан-ы Ке- 
рим Меккеде энди, Мысырда окъулды, Истанбулда язылды» 
сёзлери пек эмиетлидир. Бир чокъ хаттат язгъан Къур'ан-ы 
Керим бар. Бугунь бизим элимизде булунгъан Къур'ан-ы Ке- 
рим афыз Осман хаты иле язылгъан. 


Къур’ан-ы Керимни гузель окъумакъ 


Къур'ан-ы Керим китапларнынъ энъ гузелидир. Ондан да 
гузель китап ёкътыр. Сёзлернинъ де энъ гузелидир. Ондан 
да гузель сёз ёкътыр. Биз, мусульманлар, оны элимизден 
кельгени къадар гузель окъумагъа тырышамыз. Бундан буюк 
мемнюнлик, бахт ис этемиз. 


Ильк девирлерде Къур'ан-ы Керимде язув ишаретлери ёкъ 
эди. Динимиз дюньягъа яйылып, мусульманларнынъ сайы- 
сы арткъанынен, янъы мусульман олгъан къардашларымыз 
Къур'ан-ы Керимни окъумагъа огренир экенлер, базы зор- 
лукъларгъа расткельгенлер. Бу къыйынлыкъларны енъмек 
ичюн Къур'ан-ы Керимде язув ишаретлери къоюлды ве олар 
Къу’раннынъ окьулмасыны пек къолайлаштырды. 


Къур'ан-ы Керимни гузель окъумакъ да бир санаттыр. Гу- 
зель сесли бир инсан Къур'ан-ы Керим окъугъанда динъле- 
ген эр кесни тесирлендирир. Эльбетте эпимиз бойле гузель 
окъуп оламаймыз. Бизим вазифемиз япаджагъымыз къадар 
догъру ве гузель окъумагъа тырышмакътыр. 

Къур'ан-ы Керимни окъумагъа башламадан эвель абдест 
алырмыз, сонъ «Эузу билляахи минешшейтаанирраджиим. 
Бисмилляахиррахмааниррахиим» дермиз. Къур'ан-ы Керим- 
ни гузель бир шекильде дане-дане окьудыкьча, окьувымыз- 
ны мукеммеллештирирмиз. Гузеллигимизге гузеллик кьо- 
шармыз. 


Тесир эткен китап 


Севимли Пейгъамберимиз эр гедже Меккедеки звининъ 
азбарында гузель сесинен Къур'ан-ы Керим окъур эди. 

Къу-р’ан-ы Керим инсанларгъа ойле бир тесир этер эди 
ки, инанмагъан меккелилер биле геджелейин гизли алда 
Къур'ан-ы Керимни динълемеге келир эди. Бир гедже Мек- 
кенинъ илери кельген адамларындан учь адам гизлиден 
Пейгъамберимизни динълемек ичюн кельдилер. Сонъра 
эвлерине къайткъанда, ёлда расткелиштилер. Бири-бириле- 
рине Къур'ан-ы Керим динълемеге кельгенлерини сёйлеп 
оламадылар. Амма эписи акъикъатны анълагъанлар. Эм 
Къур'ан-ы Керимни инкяр эт, эм де гизлиден оны динъле- 
меге кель! Оладжакъ шей дегиль эди. Буны бириси дуйса, 
олгъан шейни насыл анълатаджакъ эдилер? Бириси корер, 
сакъын бир даа Къур'ан-ы Керимни динълемеге кельмейик, 
деп бир-бирлерине сёз бердилер. Амма экинджи гедже кене 
даянамайып, гизлиден Къур'ан-ы Керимни динълемеге бар- 
дылар. Къур'ан-ы Керим инкяр эткенлерге биле, бойле терен 
тесир эте эди. 


Къур'ан-ы Керим ачыкъ-ачыкъ догъру сёйлер 


Къур'ан-ы Керим эр кес анълай биледжек бир китаптыр. 
Окъулмасы къолай, окъумасыны огренмеси къолай ве анъ- 
ламасы къолайдыр. Китабымыз бизге сёйлейджегини ачыкъ 
ве аньлайышлы бир шекильде сёйлей. Къур'ан-ы Керимнинъ 
энъ эсас устюнлиги окъулмасы ве эзберленильмесининъ пек 
къолай олгъандыр. Дюньяда бу устюнликке малик экинджи 
бир китап ёкътыр. 


Къур'ан-ы Керим базыда бизге анълатмагъа истегенлери- 
ни даа да яхшы менимсемемиз ичюн базы икяелерни анъла- 
та. Булар къыссадан иссе алмакъ мисали бизге яхшы огют 
берген икяелердир. 


Базыда айры аетлерни анъламакъта зорлукъ чекермиз. 
Чюнки, бу киби аетлерде эдебий санат къулланылгъандыр. 
Бу санатларны бильмегенлерге базы аетлер бираз анълашыл- 
магъан киби келе билир. О вакъытта да тефсир китаплары- 
на бакъармыз. Тефсир китаплары бизге Къур'ан-ы Керимни 
ачыкълагъан китаплардыр. Бир де Къу’раннынъ манасы бар. 
Мана Къур'ан-ы Керимнинъ эр анги тильге чевирильмеси- 
дир. Мисаль ичюн Къур'ан-ы Керимнинъ тилимизге тер- 
джиме этильгенини Къур'ан-ы Керимнинъ къырымтатарджа 

(Нахль суреси, 98-нджи ает) 

изаатлы манасы деймиз. Тефсир исе, аетлернинь айрыджа 
бир шекильде ачыкьланувыдыр. 


Бир аетнинь бизге не дегенини даа яхшы анъламакъ, ях- 
шыджа къаврамакъ истегенимизде, тефсир китапларына 
мураджаат этмемиз лязим. Ялыньыз кьырымтатарджасыны 
огренмеге истесек, бир маналы изааткьа мураджаат этермиз. 
Мисаль ичюн, эр кунь намаз кьылгьанымызда окьулгьан 
Фатиха суресинде «Эльхамдулилляхи раббиль алемийн» 
джумлесининь кьырымтатарджа манасыны бильмек ичюн 
аман бир изаатлы манагъа бакьып, бунынь «Хамд ве макътав 
алемлернинъ Рабби олгъан Аллаһкъа махсустыр» манасыны 
бильдиргенини огренирмиз. Анджакь бу аетнинь даа да ке- 
ниш ачыкьламасынен меракьлансакь, бир тефсир китабыны 
окъурмыз. Чюнки, анда даа айрыджа бир ачыкьламалар бар. 


O, инсанларны айдынлыкъкъа 
чыкъарыджы китаптыр 


Къур'ан-ы Керим инсанларны энъ догъру ве энъ гузель ёл- 
гъа чагъыра. Онынъ чагъырувына дикъкъат эткенлер акъсыз- 
лыкъларнынъ, зулумлыкьларнынь, инсан омюрине ич келиш- 
меген арекетлернинъ къаранлыкъ дюньясындан Ислямнынъ 
сонъсуз айдынлыгъына къавушыр. Онынъ ёл косьтериджи- 
лигинде инсанлар етимлер, зайыфлар ве кимсесизлернинъ 
къорчалайыджысы олур. Худбин, саранлар анджакъ онынъ 
реберлигинде бу чиркин хусусиетлеринден къуртулырлар. 


Къур'ан-ы Керимнинъ эсасларыны менимсеген мусуль- 
манлар кьомшулыкь акьларына уярлар. Инсанлар онынь вл 
косьтериджилигинде элял кьазанч пешинден барып, арамгьа, 
ялангъа былашмазлар. Яланнынь ерини акъикъат, мунафыкь- 
лыкьнынь ерини самимийлик, тек озюни бегенюв ве кибир- 
ликнинъ ерини алчакъгонъюллик, худбинликнинъ ерини фе- 
дакярлыкъ алыр. 


Эвелллери эмиет берильмеген къадынлар онынъ саесинде 
сайгъыгъа къавуштылар. Инсанлар онынъ иле къыз ве огълан 
балаларнынъ Аллаһнынъ бахшышы олгъаныны бильдилер. 
Эзиетленгенлерге нисбетен мерхаметли олмакъны, оларгъа 
ярдымджы олмакъны ве оларны топлумгъа къошмакъны он- 


КИТАБЫМЫЗНЫ ТАНЫЙЫКЪ 4% КИТАБЫМНЫ OTPEHEM % 33 


дан огрендилер. Инсаниет ичюн бир айып зсаплангъан къул- 
ларгъа онынъ иле бир умют ве сербестлик ЫШЫГЪЫ ачылды. 


Къур'ан-ы Керим инсаниетликнинъ узерине айдынлыкъ, 
бир кунеш киби догъды. Онен къаранлыкънынъ ери айдын- 
лыкъ, зульметнинъ ери нур олды. Онен укъукъ, ишанч, ба- 
рышыкълыкъ, раатлыкъ ве бахыт кельди. Онен фазилетли 
инсанларнынъ сайысы артты. 


Къур'ан-ы Керим инсанларгъа феналыкьлардан арынмакъ- 
ны огретти. 


Къур'ан-ы Керим инсанларгъа пайлашмакъны огретти. 

Къур'ан-ы Керим инсанларгъа достлукъны, къардашлыкъ- 
ны огретти. 

Къур'ан-ы Керим инсанларгъа барышыкълыкъ ве севгини 
огретти. 


Къур “ан-ы Керим инсаниетке медениетли олмакъны огретти. 





34 4% КИТАБЫМНЫ ОГРЕНЕМ %% КИТАБЫМЫЗНЫ ТАНЫЙЫКЪ 


ОКЪУИЫКЪ... 
КЪАРЫНДЖА, ОЗЮНИНЪ АДЫНЕН ЭНГЕН 
СУРЕНИ АНЪЛАТА 


Билесинъиз ки, Юдже Аллаһ севимли Пейгъамбери- 
миз азрети Мухаммедге (с.а.в.) аетлерни эндирди. Булар 
Къур ан-ъ Керимде бир ерге топландылар. Иште, Немль 
суреси биз, къарынджаларнынъ аталарынен Сулейман 
пейгъамбер арасында олгђан вакьианы тариф зте. 


Сизге озюмни таныш этейим. Мен кучюджик бир кьа- 
рынджам. Юдже Аллаһ Къур'ан-ы Керимде адымны анъ- 
макънен манъа чокъ буюк дегер берди. Бундан толайы, 
не къадар бахытлы олгъанымны сёзнен анълаталмам. Ай- 
рыджа, ольдюрильмесини ясакълагъан айванлардан бири 
бизмиз. Юваларымызнынъ якъынларында атеш якъылма- 
сына биле изин бермеген. 


Истесенъиз, башта берабер Къур'ан-ы Керимнинъ 27- 
нджи суреси олгъан «Къарынджа» яни «Немль» суреси- 
нен таныш олайыкъ. Бу суре 93 аеттен ибарет. Эсасен шу 
мевзуларны анълата: Юдже Аллаһкъа иман ве ялынъыз 
Онъа ибадет этмемизнинъ эмиети, вахийге иман, корал- 
магъан, билип оламагъан шейлернинъ ялынъыз Аллаһ 
тарафындан билинеджегини, эр тюрлю рызкъ ве нимет- 
лер берген Аллаһ олгъаны ве булар ичюн Аллаһкъа те- 
шеккюрлер этмемиз кереклиги, Сулейман пейгъамбернен 
Белькъыс арасында олгъан вакъиа, Муса, Салих ве Лут 
пейгъамберлернинъ яшагъанлары. Иште, бутюн булар 
адымны алгъан Немль суресинде анълатыла. Базы инсан- 
лар ибрет толу икяелерге, тюрлю-тюрлю нимет ве гузел- 
ликлерге бакъмадан, Аллаһкъа иман этмейлер. Буларны 
тюшюнир экеним, Аллаһкъа тешеккюр этем. 


Сулейман пейгъамбернинъ икяесинден эвель, сизлерни 
къарынджаларнен таныш этейим. Зминим ки, окъугъан 
сонъ чокъ айретленеджексинъиз. 

Биз, кьарынджалар, кьыраличе, эркек ве ишчи кьарын- 
джалар олмакь узьре, учь чешитке айырыламыз. Эр бир 
чешит озь вазифесини билерек дюньягъа келе. Сизлер 
киби окъувгъа, тербиеге, имтианларгъа, дефтерлерге их- 
тияджымыз ёкъ. Чюнки, буларны бизге догърудан-догъру 
Раббимиз огрете. 


Боюмыз кичкене олмасына ве зайыфлыгъымызгъа бакь- 
мадан, Аллаһ бизлерге индже эсаплар япмакъ, тертипли 
олмакъ, ишкирлик киби пек чокъ гузель хусусиет берген. 
Яшайыш шараитлеримиз пек зор. Бир богъдай урлугьы- 
ны ювамызгъа ташып кетирмек ичюн саатлернен вакьты- 
мыз кете. Шу себептен Аллаһ сайылары юзь бинълерге 
баргьан топлум алында яшамамызны истеген. Бизлерни 
дигер варлыкьлар киби, фаркьлы гузеллик ве кьабили- 
ет иле донаткъан ве ичинде булундыгьымыз шараитлерге 
уйгьун шекильде яраткъан. 


Биз, кьарынджалар, юваларымызны ернинь астында 
къурамыз ве оларны бир чокъ ёлларнен бири-бирине 
багьлаймыз. Чюнки, бизлерге токьунаджакь юзьлердже 
телюке бар. Булар - базыда инсанлар, базыда ягьмурдыр. 
Ялдамагъа бильмегенимиз ичюн аман сувда богьуламыз. 
Инсанлар базыда корьмеден я да коре-биле турып, бизни 
ззелер. Азачыкь дикъкъатлы олып, сакьынып юрьселер 
ве оглерине бакьсалар, бизим башымызгъа бу ярамай 
шейлер кельмез. Сизлернинъ де дикъкъатлы олманьызны 
истейим. 


Шимди икяеге кечейик. Юдже Аллаһ бир чокь варлыкь- 
ны Сулейман пейгьамбернинь хызметине берди. Руз- 
гяр оны истеген ерине ташый, кьушлар онъа малюмат 
топлай, дагьлар онынь иле берабер Аллаһны анһа, бир 
чокъ мевджудат онъа хызмет эте эди. Аллаһ азрети Cy- 
леймангъа пейгьамберликнен берабер укюмдарлыкъ, ха- 
зинелер, къушларнынъ ве дигер айванларнынъ тилини 
анълав къабилиетини берген эди. Буларгъа саип олгъа- 


Къаринджалар 
олгъан вадийге 
еткенде, бир 
къарынджа: «Эй, 
къарынджалар! 
Юваларынъызгъа 
киринъиз, 
Сулейманнынъ 
ордусы фаркъына 
бармайып сизни 
эзмесин», - деди. 
Сулейман онынъ 
сёзюне енгильден 
кульди ве: «Эй, 
Раббим! Мени 

ве ана-бабамны 
берген ниметинъе 
шукюр этмеге 

ве Сен севеджек 
яхшы ишлерни 
япмагъа ёнельт. 
Севгинънен мени 
яхшы къулларынъ 
сырасына къош», 
деди. 

(Немль суреси, 


18, 19-нджы аетлер) 

нына бакьмадан, ич бир вакьыт кибирленмеген. Чюнки 
о, булар Аллаһнынъ бир бахшышы олгъаныны биле эди. 
Къаршыдан къаршыгъа кечкен кьарынджаларны биле 
ззмектен чекинеджек кђадар мерамет ве севги толу бир 
юрек саиби эди. 


Сулейман пейгъамбер озю ве аилеси ичюн Раббине дуа 
этти. Раббинден Онынъ севгисини кьазанаджакь яхшы 
ишлер япмакъ фурсаты ве кучь бермесини, кендисини ве 
аилесини дженнетте эйи къуллар арасына кьоймасыны 
истеди. 


Бу суре бизге косьтере ки, ер юзюндеки бутюн джан- 
лылар Аллаһкъа итаат этелер. Ойле экен, инсанлар ер 
юзюнинъ ялынъыз оларгъа аит олмагъаныны, ич бир 
джанлыгъа зарар бермеге акъкъы олмагъаныны биль- 
мелилер. Бутюн джанлыларнынъ: къарынджанынъ, бал- 
къуртнынъ, къушнынъ, орюмчекнинъ фаркъына барып, 
оларгъа бу дюньянен пайлашмакъ керек олгъанларыны 


унутмамалылар. 





УЧЮНДЖИ БОЛЮК 


КЪУР’?АН-Ы КЕРИМДЕ 
НЕЛЕР БАР? 


Къур’ан-ы Керимнинъ баш мевзулары 


ъур’ан-ы Керимнинъ баш мевзусы Аллаһ ве инсандыр. 

О, бизге Аллаһны, инсанны, барлыкьларны ве диний 

вазифелеримизни бильдире. Аллаһкьа, озюмизге, ана 
ве бабамызгьа, аилемизге, бутюн инсанларгьа, дигер джан- 
лыларгъа ве этрафымызгъа нисбетен вазифелеримизнен 
багълы реберлик эте ве ёл косьтере. Къур'ан-ы Керим эр бир 
мевзуда инсанларны догъру ёлгъа кьавуштыра. Аллайкъа ве 
пейгъамберге итаат этильмесини истей. 


Къур'ан-ы Керимде иман эсасларынен, ибадетлер ве ах- 
лякъ эсасларынен бир сырада ашамакъ, ичмек, эвленмек, 
икътисадий ве ичтимаий мунасебетлер киби, инсан ве дже- 
миет аятынен багълы пек чокъ мевзуларда аетлер бар. Айры- 
джа, пейгъамберлернинъ къыссалары ве кечмиш топлумлар- 
нынъ башындан кечкен вакъиалар аньлатыла, инсанларнынъ 
булардан ибрет ве дерс алмасы истениле. 


ква 


Аллайкъа ибадет 
зтинъ ве Onva ич 
бир шейни ортакъ 
къошманъ. Ана- 
бабагъа, акърабагъа, 
етимлерге, 
ёкъсулларгъа, якъын 
къомшугъа, узакъ 
къомшугъа, якъын 
аркъадашкъа, 
ёлджугъа, 
эллеринъиз алтында 
олгъанларгъа 

(къул, джарие, 
хызметчи ве оларгъа 
бенъзегенлерге) эйи 
давранынъ. Аллаһ 
озюни бегенген ве 
даима макътанып 
тургъан кимсени 
севмез. 

(Ниса суреси, 36-нджы ает) 


Зи, му минлер! Бир 
топлулыкь башкъа 
бир топлулыкъны 
мыскъылламасын. 
Бельки де олар, 
булардан даа 
яхшыдырлар. 
Къадынлар да 
къадынларны 
мыскъыллама- 
сынлар. Бельки, 
олар булардан 

даа яхшыдырлар. 
Озь-озюнъизни 
айыпламанъ, 
бир-биринъизни 
яман лагъапларнен 
чагьырмань. 
Имандан сонъ, 
фасыкълыкъ не 
яман бир исимдир! 
Ким де тевбе 
зтмесе, иште олар 
залымларнынъ 
озюдир. 

(Худжурат, суреси, 11-нджи ает) 


матне 

Къур’ан-ы Керим бизге 
иман эсасларыны огрете 


Къур'ан-ы Керим эр шейден эвель инсанларны инанмагђа 
чагъыра. Бу черчиведе нелерге инанмамыз кереклигини бизге 
огрете. Къур'ан-ы Керим чагъыргъан иман эсасларынынь 
башында Юдже Аллаһнынъ барлыгъы ве бирлиги тура. 
Сонъра Аллаһнынъ мелеклерине, эндирген китапларына, 
пейгъамберлерге, ахирет кунюне, эр шей Аллаһнынъ 
такъдири ве тилемеси иле мейдангъа кельмесине иман келе. 
Булар Аллаһкъа инанмагьа багълыдыр. Аллаһкъа, Онынъ 
бильдирген иман эсасларына гонъюльден инанамыз. 


Къур'ан-ы Керим инсанларны Ислямгъа чагъыра. Иман 
эткенлернинъ нелер къазанаджакъларыны ачыкълай. Инан- 
магъанларнынъ исе, огърайджакъ фена акъибетлерни биль- 
дире. Буларнен багълы кечмиште олгъан вакъиалардан орь- 
неклер анълата. 


Къур'ан-ы Керимде энъ буюк эмиеттевхидге бериле. Тевхид 
Аллаһкъа инанмакъ ве онынъ бирлигини къабул этмектир. 
Аллаһны билерек, ялынъыз Онъа ибадет этмек ве Ондан 
башкъа ич бир кучьни танымамакътыр. Тевхид эсасларыны 
къабул эткенлер асла путларгъа табынмаз ве олардан ярдым 
истемезлер. Затен джансыз таш парчаларына сыгьынмакь, 
олардан ярдым умют этмек акъыллы бир инсангъа ич яраш- 
маз. Анджакъ бильгисиз ве джаиль адамлар бойле ишлерни 
япарлар. Инсан Аллаһны акъкъы иле бильсе, Онынъ истекле- 
рини даа яхшы къаврар. 


Юдже китабымызнынь тевхид инанчына берген эмиетин- 
ден долайы, тевхидге Къур'ан-ы Керимнинъ къальби дие 
билемиз. Бир адам Аллаһнынь барлыгъы ве бирлигине шу- 
беленсе, инанчы бундан пек буюк зарар корер. Юреги токъ- 
тагъан инсан ольгени киби зайыфлангъан иман вакъты келип 
ёкъ олур. 

Иман эткен сонъ, иманымыз ичюн керек шейлерни сёз ве 
арекетлеримизнен ифаде этмемиз, арамдан ве феналыкълар- 
дан къачынмамыз керек. Буны гузель ве файдалы ишлер, яни 

салих амель япаракъ, ортагъа кьоя билемиз. Япкьан эр бир 
яхшы ве гузель ишимиз салих амелъдир. 


Инсан иманыны арекетке кечирмесинен, эйиликлерге 
ве гузелликлерге ёнелир, ярамай ишлерден узакъ олур. Бу 
иманнынъ табиий нетиджесидир. Чюнки, иман эткен адам 
Къур'ан-ы Керим косьтерген ольчюлер ичерисинде яша- 
магъа арекет эте. Бу да, табиий оларакъ инсанны акьыллы 
бир мусульман ве эр кес тарафындан севильген яхшы бир 
инсан олмагъа, эйиликлер япмагъа ве ярамайлыкьлардан 
узакълашмагъа ёнельтир. 


Къур'ан-ы Керим бу дюнья аятынынъ кечиджи олгьаны- 
ны, инсанлар ольген сонъ текрар тириледжегини ве ахирет 
юртунда бу дюньяда япып етиштирген ишлери акъкъын- 
да эсап береджегини анълата. Аллаһ косьтерген шекильде 
яшагъанларгъа сонъсуз ахирет бахтынынъ муждесини бере. 
Бойлеликнен, дюнья аятынынъ кечиджи бир аят олгъаныны, 
ахирет аятынынъ исе, эбедий девам этеджегини Къур'ан-ы 
Керимден огренемиз. Эр бир инсан ольген сонъ бу дюньяда 
япкъанларынынъ къаршылыгъыны мытлакъа аладжакъ. Бу- 
нынъ ичюн Къур'ан-ы Керим бизлерге ахирет аятыны ич бир 
вакъыт унутмамакъны сыкъ-сыкъ тенбиелей. 


Къур’ан-ы Керим бизге 
ибадетлеримизни огрете 


Къур'ан-ы Керимде Аллайкъа ибадет этювимиз эмир эти- 
ле ве ибадетлеримизнинъ темель эсаслары ер ала. Анджакъ 
Къур'ан-ы Керимни насыл окъуп анълайджагъымызны ве 
ибадетлеримизни насыл япаджагьымызны Пейгъамбери- 
мизден огренемиз. О, мусульманларгъа япмалары керек ол- 
гъан ибадетлерни тедбикъ этерек косьтергендир. Айрыджа 
ондан ялынъыз ибадетлеримизни насыл япаджагъымызны 
дегиль, динимизнинъ бутюн эмирлерини огренемиз. Онынъ 
омюри ве арекетлери биз ичюн энъ гузель мисальдир. Се- 
вимли Пейгъамберимиз «Мен намазны насыл къылсам, сиз 
де ойле къылынъыз», «Аджылыкънен багълы ибадетлеринъ- 
изни мен япкъаным киби япынъыз», деп буюргъан. 


PO 

Зи, инангъанлар, 
шейтаннынъ 
ёлундан 
кетменъиз. Ким 
онынъ ёлундан 
кетсе, бильсин 
ки, шейтан 
ахлякъсызлыкъны 
ве ярамай 
шейлерни огретир. 
(Нур суреси, 21-нджи ает) 


рее 


Аллай, шубесиз, 
адалетли, 
мерхаметли 
олмакъны, 
якъынларынъа 
яхшылыкъ 
япмакъны 

эмир эте эм де 
бозгъунлыкъны, 
феналыкъны, 
джинаетликни 
ясакъ эте. Озат 
(Аллаһ) ибрет 
алырсыз деп, 
сизге огют берир. 
(Нахль суреси, 90-нджы ает) 


дата 

Намаз эр куньлюк ибадетимиздир. Юдже Аллаһкьа багь- 
лылыгьымызны даима девам этювини теминлер. О, эр та- 
рафлама темизликтир. Намаз башта алгьан абдестимиз иле 
вуджудымызны темизлей. Куньде беш кере юзюни мубарек 
Кябеге чевиререк намаз кьылгьан инсаннынь намазы оны 
яманлыкьлардан кьорчалар. 


Ораза йылда бир кере Рамазан айында тутула. Оразанынь 
да эм маддий, эм маневий файдалары бар. 


Малиевий ибадет олгъан зекят зенгин мусульманларгьа 
аиттир. Зенгин мусульманлар эр йыл малларынынъ белли 
бир микъдарыны фукъарелерге бере. Бу, адамгъа пайлашма 
севинчини къазандырыр ве топлумнынь багъларыны пеки- 
тир. 

Хадж да кучю еткен эр бир мусульманнынъ борджудыр. 
Кучю еткенлер омюрлеринде бир кере севимли Пейгъамбе- 
римиз догъып оськен Мекке шеэриндеки Кябени ве этрафын- 
даки мукъаддес ерлерни имкянларына коре зиярет этмелери 
керек. Ер юзюндеки бутюн мусульманлар тиллери, ренклери 
фаркълы олса да, эп бирликте Раббилерине ёнелип, ибадет 


этерлер. 


Булардан башкъа фитр садакъасы, къурбан киби 
башкъа базы ибадетлер де бар. 
Япкъан эр ишимизни яхшыджа ве гузельдже 
япмамыз, яхшы тюшюнмемиз, яхшы арекет- 
лер япмамыз, ярдымгъа мухтадж олгъанларгъа 


PE 





7 
Ма 


` © 
SENA ОУ МАЦА 

ярдым зтмемиз де бирер ибадеттир. Кљуругђан бир чечекни 
сувармамыз да бир ибадеттир. Ач олгъан бир мышычыкъкъа 
отьмек бермек, къанаты къырылгъан бир кьушчыкьнынь 
ярасыны багьламакь да ибадеттир. Чюнки, бутюн джанлы- 
Ларны север ве эйилик япар экенмиз, ич бир кьаршылыкь 
беклемеймиз. Бутюн джанлыларны Аллаһ яратты. Биз яра- 
тылгъанларны яраткъаннынъ себебинден севемиз. 


Ибадетимиз бизни Яратыджымыз Be Раббимиз олгьан Ал- 
лайкъа якьынлаштырыр. Инсан бедени ве руху олгьан бир 
варлыкътыр. Яшамакъ ичюн вуджудымызнынъ ашамагъа, 
ичмеге BE юкьламагьа насыл ихтияджы олгъаны киби, руху- 
мызнынь да бойле бир такъым ихтияджлары бар. Биз pyxy- 
мызнынь бу ихтияджларыны ибадет этерек кьандырырмыз. 
Япкъан ибадетлеримиз иле эм Аллаһнынъ огюндеки вазифе- 
мизни эда этермиз, эм де рухумызны беслермиз. Ибадет има- 
нымызны къуветлендире ве рухумызны юджельте. Къальби- 
мизге Аллаһ севгисини ерлештире. 


Къур’ан-ы Керим бизге 
дуа этмекни огрете 


Къур'ан-ы Керимде гузель дуалар бар. Раббимиз Къур'ан-ы 
Керимде бизге Онъа насыл дуа этеджегимизни огрете. Бу 
шекильде китабымызда пек чокъ дуа бар. Дуаларнен бизни 
яраткъан Раббимизге, бизге берген сонъсуз ниметлер ичюн 
тешеккюр этемиз. Бир сыкъынтыгъа тюшкенимизде, биз- 
ни гъам-кедер саргъанда эллеримизни ачып, Онъа дуа эте, 
Ондан ярдым сораймыз. Юдже Раббимиз бизим сесимизни 
эшитир ве япкъан дуаларымызны къабул этер. 


Дуа ибадетнинъ негизидир. Аллаһ иле къулу арасында сым- 
сыкъы бир багъ къура. Аллаһ къальплеримизде сакълагъан 
гизли сырларымызны бильгени киби, энъ чаресиз, ярдымгъа 
энъ мухтадж олгьанымызда да бизни коре, сесимизни эшите 
ве сыкъынтыларымызны кеткизип, бизге ярдым эте. О, ин- 
санларнынъ сыкъынтыгъа огърамасыны ич истемез. 


Бизим вазифемиз самимийликнен Раббимизге хытап эт- 
мек, гонъюльден Онъа дуа этмектир. Гизли, ашкяр эр шейни 


пра ROR 


Раббимиз! 
Зсап-китап 
япъладжакъ 
(кьыямет) 

куню мени, ана- 
бабамны ве бутюн 
му минлерни 
багъышла! 


(Ибрахим суреси, 41-нджи ает) 


КЕСЕ 52424 


Биз инсангъа ана 
ве бабасына яхшы 
давранмакьны 
тевсие эттик 
(Ахкаф суреси, 15-нджи ает) 


MITIN 


44 e КИТАБЫМНЫ ОГРЕНЕМ ЕЯ KbYP’AH-bI КЕРИМДЕ НЕЛЕР BAP? 


бильген Раббимиз, инсанларнынъ тышкъы корюнишлерине 
дегиль де, къальплерине бакъа. 


Къуран-ы Керим бизге 
ахлякълы олмакъны огрете 


Къур'ан-ы Керим гузель ахлякъ эсасларыны ачыкълай ве 
буларгъа уйгъун арекет этмемизни истей. Инсанларнынъ 
бахтлы олувлары шу эсасларгъа уймаларына багьлыдыр. Ана 
ве бабагъа яхшылыкъ ве гузель давранув, акърабагъа, ёкъсул- 
гъа, ёлда къалгъангъа ярдым, исрафтан къачынув, берген сё- 
зюнъни ерине кетирюв, ишанчлы олув, ярамай арекетлерден 
узакъ турув, оксюзнинъ малына козь атмамакъ, кимсенинъ 
джанына ве малына зарар бермемек, севги, сайгъы, къардаш- 
лыкъ, догърулыкъ, дюрюстлик, акъ ве адалет боюнджа иш 
тутмакъ, ярдымсеверлик, ишни гузель япмакъ, ишкирлик, 
джумертлик ве саире киби гузель ахлякъ къаиделери инсан- 
ларны дюньяда ве ахиретте бахткъа къавуштырыр. Аллаћ- 
нынъ къойгъан ольчюлерини бозувдан къачынмакъ, даима 
эйилик япмакъ, сёзюнде турмакъ, иффет ве хая саиби олмакъ 
да, Къур'ан-ы Керимнинъ энъ чокъ къайд эткен гузель ахлякъ 
къаиделериндендир. 


Къур'ан-ы Керимнинъ энъ чокъ риает этильмесини истеген 
эсаслардан бири де адалеттир. Адалет эр кеснинъ акъкъыны 
къорчаламакъ ве акъсызлыкъ этмемектир. Раббимиз дин, 
тиль ве ыркъ фаркъына эмиет бермеден, инсанларнынъ ара- 
сында адалетли олмамызны эмир эте. Мусульманлар тарих 
боюнджа бу тарзда иш тутаракъ, башкъа динлерге инангъан 
ве башкъа миллетлерден олгъан адамларнен барышып, му- 
аббет яшамакъталар. Аталарымыз къолларынынъ астында 
олгъан еудий ве христианларгъа ич бир вакъыт динлерини 
денъиштирмеге зорламагъанлар, оларны озь динлеринде сер- 
бест быракъкъанлар. 


Инсаннынъ рухий гузеллиги ахлякъынынъ гузеллигинден- 
дир. Ахлякъы гузельнинъ къальби де гузель олур. Энъ яхшы 
инсан Аллаһкъа ве пейгъамберге инанып, оларнынъ ёлуны 
кутькен ве ахлякъы гузель инсандыр. 

Къур'ан-ы Керим ялан, сахтеджилик, алдатув, озюни бе- 
генмек, башкъаларыны алчалатмакь, ярамай сёз сёйлемек 
киби чиркин адетлерден кьачынмамызны истер. 


Бойледже Къур'ан-ы Керим инсанларнынъ барышыкъ- 
лыкъ ичинде бахтлы ве раат бир шекильде яшамалары ичюн 
лязим олгъан ахлякъ къаиделерини бизге бильдире. 


Инсаннынъ озюнден башлап, Яратыджысына къадар узан- 
гъан кениш бир месулиет мейданы булуна. Раббине нисбетен 
борджларыны, ибадет этерек, инсанларгъа нисбетен бордж- 
ларыны исе, оларнынъ акъларына сайгъы косьтеререк, ерине 
кетирир. 


Къур?ан-ы Керим бизге 
элялны ве арамны, яхшыны ве яманны, 
догъруны ве янълышны огрете 


Къур'ан-ы Керим бизге Аллаһ нени элял ве нени арам сай- 
гъаныны бильдире, яхшы ве яманнынь не олгъаныны огрете, 
яхшылыкъ ве гузелликлерни косьтерип, ярамай ишлерден 
къачынмамызны истей. Чюнки, элял ве яхшы ишлер бизге 
узур берир, феналыкълар ве гунахлар гонълюмизни къарар- 
тыр. 


Къур'ан-ы Керим элял къазанчларгъа ве ярарлы ишлерге 
буюк эмиет ве дегерлик бере. Элял ёлдан барып, къазанч 
эльде этмемизни, ашап-ичкен шейлеримизнинъ элял ве те- 
миз олгъаныны истей. Домуз эти ве ольген айваннынъ эти 
киби арам сайылгъан шейлерни ашамакъны ясакълай. Ал- 
коголли ичимликлер ве сархошландырыджы мадделерден 
узакъ турмамызны истей. Хырсызлыкъ, кьанунсызлыкь, 
баскъынджылыкъ, файызджылыкъ, къумар киби акъсыз къа- 
занч ёлларыны буюк гунах сая. 


Къур'ан-ы Керим бутюн инсанларгъа яхшы мунасебетте 
олмакъны эмир эте, зулум ве акъсызлыкъ этмекни, инсан- 
ларнынъ къусурлары ве эксикликлерини къыдырмакъны, 
оларны алчакъ корьмекни, ифтира этмекни ве чиркин адлар 
такъмакъны ясакълай. Бойлеликнен, темиз, ишанчлы, озьара 


Раббинъ ялынъыз 
Онъа къуллукъ 
зтменъизни 

ве ана- 
бабаларынъызгъа 
эйилик 
япманьызны 
буюрды. Эгер 
экисинден бири я 
да экиси де сенинь 
кьолынь астында 
къартайсалар, 
оларгъа бакъът 
«Уф!» биле 

деме, оларгъа 

сез къайтарма 

ве экисине de эп 
татлы ве гузель 
сез сейле. 

(Исра суреси, 23-нджи ает) 

сайгъы ве барышыкълыкъ ичинде яшагъан инсанлыкъ ичюн 
орьнек бир топлум тешкиль этильмесини истей. 


Къур ан-ъ Керим озюмиз, кьомшуларымыз Be этрафымыз- 
дакилернен, чевремизнен муаббет олмамызны истей. Ин- 
санларны ынджытаджакъ ве раатсыз этеджек арекетлерден 
узакъ турмакьны огютлей. Даима яхшылыкъ ве гузеллик- 
нинъ тарафдары олмамызны истей. Якьынларымыздан баш- 
лап, мухтадж олгъанларгъа ярдым этмекни огрете. 


Къур’ан-ы Керим 
аиле аятына змиет бере 


Къур'ан-ы Керим аиленинъ топлум аятындаки ерине дикъ- 
къатны джельп этип, аиле аятынынъ севги, сайгъы ве раат- 
лыкъ ичинде девам эте бильмеси ичюн аиле азаларынынъ 
бири-бирилери огюндеки вазифелерини бильдире. Балалар- 
нынъ яхшы ве ахлякълы инсан оларакъ етиштирильмесини 
эмир эте. Ана ве бабагъа сайгъы косьтерильмесини истей. 
Оксюзлерге ве ёкъсулларгъа саип чыкъылмасыны истей. 


Къур?ан-ы Керим бизге севмекни огрете 


Къур'ан-ы Керим бизден аилемизни, ана ве бабамызны сев- 
мемизни ве оларны урьмет этмемизни истей. Чюнки, бизни 
дюньягъа кетирген ана ве бабамыздыр. Оларны пек севемиз. 
Демек, ана-бабамызгъа, къардашларымызгъа нисбетен сай- 
гьылы олмалымыз. 


Къур'ан-ы Керим бизден акьрабаларымызны севмемизни, 
оларнен эр вакьыт яхшы яшамамызны истей, ярдымджы ол- 
мамызны огрете. Кьомшуларымызны да севмели, оларнен 
яхшы мунасебетте олып, кьыйын заманларында ярдым эт- 
мелимиз. Чюнки инсанлар кьомшуларынен ян-янаша яшай. 
Оларнынь дертлерини пайлашып эксильтир, севинчлерини 
пайлашып арттырырмыз. 


Къур'ан-ы Керим бизден бутюн инсанларны севмемизни 
истей. Анги ыркътан ве ренктен олса олсун, анги бойдан ве 
сойдан олса олсун — бутюн инсанларны севермиз. Чюнки, Ал- 





ра ee 
RER 








Керчектен де 
азрети Мухаммед 
(с.а.в.) сизлер 
ичюн гузель бир 
орьнектир. 

(Ахзаб суреси, 21-нджи ает) 

лай инсанларны бир яраткъан. Кимсенинъ кимседен устюн- 
лиги ёкъ. Акьикьий устюнлик Аллайкъа къаршы кельмемек- 
те, Онынъ севгисини къазанмакъта, Онъа къаршы кельмек- 
тен сакьынмакьта ве Онъа якьын олмакьтадыр. Бир-бири- 
мизни северек, дюньямызны гуль багъчагъа чевирмек бизим 
злимизде. Къавгъа ве дженклер инсан огълуна козьяшлардан 
башкъа не кетирди? Ич бир шей инсан аятындан дегерли де- 
гиль. Юдже Китабымызда бир инсанны яшатмакьнынь бу- 
тюн инсаниетни яшатаджакь къадар дегерли олгьаны кьайд 
зтиле. Кене Китабымызда бир инсанны ольдюрмекнинъ де, 
бутюн инсанларны ольдюрмек киби олгьаны язылыдыр. 


Къур'ан-ы Керим бизден кимсесиз, эви-баркьы олмагъан- 
ларгьа ярдым кьолумызны узатмамызны истей. Чюнки, биз 
инсанмыз. Кимсеси олмагъанларгъа, ёлда къалгъанларгъа 
ярдым этмек бизим инсаниетлик вазифемиздир. Инсан ол- 
гьанымыз ичюн эр кеске яхшылыкъ япамыз. 


Къур'ан-ы Керим бизден джанлы-джансыз бутюн барлыкь- 
ларны севмемизни истей. Кокте геджелейин парылдагъан 
йылдызларны, айны, кунешни, ягьмурны, сачларымызны 
охшагъан рузгярны севемиз. Шырыл-шырыл акъкъан ир- 
макьларны, чешит ренкли чечеклерни, пападиелерни, шенъ 
учушкъан кобелеклерни, тереклернинь устюнде чивильдеш- 
кен кьушларны севемиз. Олар бизге Яратыджымызны хатыр- 
латалар. Олар бизге ер юзюнде энь дегерли барлыкь инсан 
олгьаныны хатырлаталар. 


Къур'ан-ы Керим бизден бизни энъ гузель бичимде ярат- 
къан Аллаһны севмемизни истей. Чюнки, дюньяда эр шей 
биз ичюн яратылды. Бизни пек севген Раббимизни биз де 
пек севемиз. Инсанларгъа бильмекни ве севмекни огреткен 
Юдже Китабымызны да пек севемиз. 


Къур'ан-ы Керим балаларнынъ севильмесини истей. Бала- 
лар севгиге ойле мухтаджлар ки, аналары оларны севги иле 
осьтюрелер. Сабийлер санки тек севильмек ичюн яратыл- 
гъанлар. Чечеклерни джанландыргъан сув ве топракъ исе, 
балаларнынъ да, бойле къайгъырув ве севгиге ихтияджлары 
бар. Бу себептен, Къуран-ы Керим балаларнынъ, оксюз ве 

етимлернинь даа чокь севильмесини ве кьайгьырылмасы- 
ны истей. 


Балалар дюньягъа тер-темиз ве гунахсыз оларакъ келелер. 
Къур ан-ъ Керим оларнынь кельмесини мужде иле анълата. 
Олар бир муждедирлер. Аллаһтан кельген бир мужде! 


Балалар Юдже Раббимизнинь бир бахшышы ве козьай- 
дынлыгъыдыр. Къур'ан-ы Керим оларгъа козьайдынлыгъы 
дей. Аналар, бабалар, деделер, къартаналар ве эр кес ичюн 
козьайдынлыгъы. 


Къур'ан-ы Керимге коре, олар дюнья аятынынъ ярашыгъы 
ве зийнетидир. Олар Юдже Аллаһ санатынынъ инджеликле- 
ринен толудырлар. 


Севимли Пейгъамберимиз балаларны пек севе, оларгъа 
буюк дегер бере эди. Оларнынъ агълагъанларыны эшитке- 
нинен, даа зияде агъламасынлар деп, аман намазыны би- 
тирген. Оларны тизлерине отуртып «Булар дженнетнинъ 
къокъулары!» дей эди. Оларны ынджыткъанларына ич да- 
янмай эди. Оксюзлернинъ мугъаймасына ич де ёл бермеген. 
Оларны сыртына алып оюнлар ойнагъан, оларнен шакъа- 
лашкъан. Оларгъа селям берип, ал-хатыр сорагъан. Оларны 
къучакълап, опе, охшай, сыртында ташый ве оларнынъ оюн- 
ларына къошула эди. Оларнынъ дертлерини та юрегининъ 
теренликлеринде ис этер эди. 


Бойледже, буюклер де оларгъа насыл мунасебетте ол- 
макъ кереклигини Пейгъамберимизден ве онъа эндирильген 
Къур'ан-ы Керимден огрендилер. 


Къур'ан-ы Керимден балаларгъа огютлер 


«Ибрахим буны озюнинъ огъулларына да васиет этти, 
Якъуб да ойле. «Огъулларым! Аллаһ сиз ичюн бу Ислямны 
сечти. Сиз де анджакъ мусульманлар оларакъ олюнъиз», 
деди. Ёкъса, Якъубгъа олюм кельген вакъытта сиз о ерде эди- 
нъизми? О заман (Якъуб) огъулларына: «Менден сонъ кимге 
къуллукъ этеджексинъиз?» деген эди. Олар: «Сенинъ ве ата- 
ларынъ Ибрахим, Исмаил ве Исхакънынъ иляхы олгъан тек 


Балаларынъыз 
пишкинлик чагъына 
киргенлеринде, 
озьлеринден 
эвелькилер, изин 
истегенлери 

киби, олар да 

изин истесинлер. 
Иште, Аллаһ 
аетлерини сизге 
бойле изаатлар. 
Аллаһ хакькьы иле 
билиджи, укюм ве 
икмет саибидир. 
(Нур суреси, 59-нджы ает) 


ESO ВИЕ 

Аллаһкъа къуллукъ этеджекмиз; биз ялынъыз Онъа теслим 
олгъандырмыз», дедилер» (Бакъара суреси, 132, 133-нджи аетлер). 


«Лукъман огълуна огют беререк: «Яврум! Аллаһкъа ортакъ 
къошма! Догърусы, ширк буюк бир зулумдыр», деген эди. 

Биз инсангъа ана-бабасына эйи мунасебетте олмасыны 
эмир эттик. Чюнки, анасы оны нидже сыкъынтыларгъа къат- 
ланаракъ къарнында ташыды. Сюттен кесилюви де, эки йыл 
ичинде олур. (Иште, бунынъ ичюн) башта манъа, сонъра да 
ана-бабанъа шукюр эт, дие эмир эттик. Дёнюш манъадыр. 


Эгер олар сени акъкъында бильгинъ олмагъан бир шей- 
ни (кёр-кёране) манъа ортакъ къошувынъ ичюн зорласа- 
лар, оларгъа итаат этме. Оларнен дюньяда яхшы кечин, 
манъа ёнельгенлернинъ ёлуна уй. Сонъунда дёнюшинъиз 
анджакъ манъадыр. О заман сизге япкъанларынъызны ха- 
бер беририм. 

Лукъман огютлерине бойле девам эткен эди: «Яврум! 
Япкъан ишинъ, яхшылыкъ я да яманлыкъ, бир хардал да- 
неси агъырлыгъында биле олса ве бу, бир къаянынъ ичин- 
де я да коклерде, яхут ернинъ теренликлеринде булунса, 
кене де Аллаһ оны сенинъ къаршынъа кетирир. Догърусы, 
Аллаһ энъ уфакъ ишлерни корип бильмекте ве эр шейден 
хабердардыр». 

«Яврум, намаз къыл, яхшылыкъны эмир эт, яманлыкътан 
вазгечтирмеге чалыш, башынъа кельгенлерге сабыр эт. Догъ- 
русы, булар эмир этильген ишлердендир». 

«Бийсинмеден, инсанлардан юзь чевирме ве ер юзюнде 
гъурурланаракъ юрьме. Зира, Аллаһ озюни бегенген, макъта- 
нып тургъан кимселерни севмез». 

«Ер юзюнде саде ол, сесинъни сакинлет. Чюнки, сеслер- 
нинъ энъ чиркини эшеклернинъ сесидир» (Лукъман суреси, 13-19- 


нджы аетлер). 

ОКЪУИЫКЪ... 
ОРЮМЧЕК, ОЗЮНИНЪ АДЫНЕН ЭНГЕН 
СУРЕНИ АНЪЛАТА 


Мен бир кичкене орюмчегим. Юзюнъизни аман бойле 
бурюштирменъ. Пек чокъунъыз мени корьгенде хошлан- 
магъанынъызны ве атта къоркъкъанынъызны билем. Ан- 
джакь шуны унутманъ ки, Раббимиз ич бир шейни бошуна 
ве бакьымсыз яратмагъандыр. O, Къур'ан-ы Керимде ме- 
ним акькьымда сёз юрьсете ве азрети Мухаммед (с.а.в.) де, 
Онынъ эмиринен Къур'ан-ы Керимнинъ 29-нджы суресине 
меним адымны (Анкебут) берген. Сизге къыскъадан шу су- 
рени анълатайым. 


Анкебут суреси 69 аеттен ибарет. Мында анълатылгъан 
эсас мевзулар арасында Аллаһкъа иман, ана ве бабагъа ита- 
ат этмекнинъ эмиети, яманлыкъ япкъанларнынъ аджджы 
сонъу, инанып яхшы ишлер япкъанларнынъ эйиликлери 
энъ гузель шекильде кьайтарыладжагьы анълатыла. Ай- 
рыджа намаз къылмакъ инсанны яманлыкълардан къорча- 
лайджагъы, Аллаһны анъмакъ буюк бир ибадет олгъаны, 
инсанлар даима Оны анъмакъ ве Онъа дуа этмек зарур- 
лыгъына дикъкъат джелып этиле. Яратылгъан эр бир джан- 
лынынь мытлакъа бир кунь оледжеги, ялан айтмакънынъ 
пек чиркин олгъаны, эр кес анджакъ кенди ишлеген гунах- 
лары ичюн джевап береджеги бильдириле. Кене бу суреде 
Нух, Ибрахим, Лут, Шуайб ве Худ пейгъамберлернинъ икя- 
елери ер алалар. 

Шимди, келинъиз, суренинъ бизнен алякъадар ерине 
бакъайыкъ. Cype адыны 41-нджи аетте кяфирлернинъ 
ишлери орюмчек агъына бенъзетильмесинден алгъан. 
Мындаки бенъзетме, керчек къаршысында зайыф ве чы- 
дамсыз, сахте инанч ве дегерлерни анълатмакъта. Анкебут 
— ыргьачы орюмчек демектир. Ыргьачы орюмчек агьыны 
орьгенинен, шу ерде эшини ольдюре. Соньра бу агь ичине 
тюшкен чибин ве боджеклер тузакькьа тюшелер. Япкьан 
эвимиз бизге коре хаялий сагьламдыр. Атта орюмчек агьы- 


Аллаһтан 

башкъа достлар 
тутунгъанларнынъ 
вазиети 
орюмчекнинъ 
вазиети кибидир. 
Орюмчек бир юва 
япар: албу ки, 
юваларнынъ энъ 
чюрюги, шубесиз 
орюмчек ювасыдыр. 
Кешке бильселер 
эди! 

(Анкебут суреси, 41-нджи ает) 


ATG A А 

нынъ йипчиклери айны шу къалынлыкътаки челик тельден 
де кьавийдир. 


Инсанлар бильмейлер, амма мен сизге сёйлейим. Биз, 
орюмчеклер, ореджек ернинь математик ве геометрик эса- 
быны япып, ишимизни башлаймыз. Орьген агьымыз бизим 
эм ятагьымыз, эм мунасебет вастамыз, эм тенбиелев алети- 
миз, эм де зырхымыздыр. Агьымыз бизге коре кьавий исе 
де, орюмчек ювасынынь чыдамсыз ве зайыфлыгъы эр кес 
бильген бир акъикъаттыр. Орюмчекнинь ювасы не кольге 
япар, не де кьорчалар. Рузгярдан я да уфакь бир токьунув- 
дан, языкь ки, аман бозулыр. 


Иште, суреде анълатьлгъан вакьиалар ве еткизмек ис- 
тенильген хабер бу орьнек этрафында долангьаны ичюн, 
орюмчек беньзетмеси суренинь темсили оларакь кьабул 
этилир. Орюмчек япкьан юва не кьадар зайыф исе, Аллаһ- 
тан башкъасътнътнъ дестек ве ярдымына ишангъанларнынъ 
таянчлары да, бойле зайыфтыр. Инсанлар чокьусы базы 
кучь ве кьуветни ер юзюндеки асыл кучь ве кьувет, деп 
беллейлер. Кене пек чокь кимсе пара ве мал-мулькни акьи- 
кьий кучь-кьувет дие къабул эте. Озюни шуларны эльде эт- 
мек ичюн багьышлай. Бир чокьлары файдасыз, олур-олмаз 
бильгилер пешинден чапкъалай. Базы инсанлар да силя ве 
кьаба кьуветни эр шейден устюн корелер. Албу ки, оларны 
яраткъан иляхий кучьни корьмек кереклер. 


Иште, Юдже Аллаһ бутюн буларны орюмчеклернинъ бир 
уфюрюв ве токъунув иле йыкъылгъан зайыф агьына бенъ- 
зетмекте. Акьикьий кучь ве кьувет Онынь достлугьыдыр. 
Бунынъ тышындакилер не къадар къуветли корюнселер де, 
Аллаһнынъ къатында оларнынъ дегери орюмчек кибидир. 
Олар Юдже Аллаһнынь озюне кьалса, кендини таньры 
сангьан Немрутны бир сиврисинек иле ёкъ эткенини ве 
азрети Мухаммедни (с.а.в.) ольдюрмек ичюн гизленген 
магьаранынь кьапусына кђадар кельген силялы инсанлар- 
ны бир орюмчек иле гьайып эткенлерини бильмейлерми? 
Билелер, амма акъикъатны корьмек истемейлер. Мевзу бу 
ерге кельгенде, мени пек бахытлы япкъан бир вакъианы 

сизнен пайлашмакь истейим. Мен айны заманда азрети 
Мухаммеднинъ (с.а.в.) Меккеден Мединеге япкъан мубарек 
иджрет ёлджулыгъында эмиетли бир вазифени эда эткен 
орюмчегим. Юдже Аллаһ азрети Мухаммед (с.а.в.) ве ёл 
аркъадашы азрети Эбубекирни къорчаламакъ ичюн магъа- 
ранынъ къапусына агъ орьмек вазифесини манъа ишанды. 
Мен ичюн даа да буюк бахыт исе, азрети Мухаммеднинъ 
(с.а.в.) нурлу юзюни корьмемдир. Онен ве ёл аркъадашы- 
нен кечирдигим учь кунь аятымнынъ энъ гузель куньлери- 
дир. Бу, мен ичюн не буюк бир бахыттыр! 


Эгер сизлер ялынъыз Аллаһкъа ишансанъыз ве сыгьын- 
санъыз, огюнъизде расткельген эр анги къыйынлыкъларны 
къолай-къолай енъерсинъиз. Юдже Аллаһкъа сыгъыны- 
нъыз, чюнки, Ондан да буюк ярдымджы ве акъикъий дост 
ёкътыр. 





ДЕРТЮНДЖИ БОЛЮК 


КЬЫССАЛАРДАН 
ИССЕМИЗГЕ 
ТЮШКЕНИ 


Ильк инсан, ильк пейгъамбер 


анамызны яратты. Экисини бир-бирине эш япты. 

Оларгъа барлыкъларны ве оларнынъ адларыны ог- 
ретти. Адемге Ава демекни, Авагьа Адем демекни огретти. 
Оларгъа эр шейни бильмекни, эр шейни танымакъны огрет- 
ти. Адем бабамызгьа пейгъамберлик берди. Бутюн инсанлар 
азрети Адем ве Аванынь балаларындан чокьлаштылар. Ер 
юзюнинь чешит ерлерине дагьылдылар. Ер юзюнде чешит 
тиллер ве ыркьлар мейдангъа кельди. Беяз ве кьара тенлилер 
азрети Адем ве Авадан чокьлаштылар. Сарышын, къумрал 
ве зсмерилер де азрети Адем Be Аванынь эвлятларыдырлар. 
Сачларымызнынь тюсю, козьлеримизнинъ ренки башкъа- 
башкъа олса да, чешит тиллерде лакъырды этсек де, бир 
юрегимиз, эки къолумыз ве эки аягъымыз бар. Эписинден де 
зияде бир акьылымыз бар. Бутюн буларны бизге Къур'ан-ы 
Керим огретмекте. О язмагъан олса эди, бизлер инсанлар- 
нынъ насыл яратылгьаныны, насыл чокълашкъанларыны, 
ер юзюнде не ичюн дагъылгъанларыны бильмез эдик. Ер 


А ллаһ башта Адем бабамызны яратты. Сонъра Ава 

юзюндеки инсанларнынъ хызметине берильген Китабымызда 
язылгъаны ичюн билемиз. 


Азрети Адемден эвель мелек ве джин адыны ташыгъан 
варлыкълар яратылгъан эди. Аллаһ мелеклерге ер юзюнде 
инсанны яратаджагъыны сёйлегенинен олар: «Раббимиз, биз 
Санъа къуллукъ этемиз. Сени алгьышлаймыз, юджельтемиз. 
Догърусы, яратаджакъ инсанынъ ер юзюнде къан акъызма- 
сындан, бозгьунджылыкь япмасындан кьоркьамыз», деди- 
лер. Аллаһ, сизлер бильмегениньизни мен билем, дие ильк 
инсан ве ильк пейгъамбер азрети Адемни топракътан яратты. 
Сонъ онъа джан берди. 


Аллаһ азрети Адемге эр шейнинь адыны огретти. Кунешке 
кунеш, топракъкъа топракь, рузгяргъа рузгяр, чечекке чечек, 
къушкъа къуш демекни огретти. Не къадар барлыкъ бар исе, 
азрети Адем зписининъ адларыны огренди. Албу ки, Аллаһ 
мелеклерге буларны огретмеген эди. Азрети Адемни ве он- 
дан чокьлашаджакь инсанларны дигер варлыкьлардан устюн 
этти. Раббимиз азрети Адемден барлыкьларнынь адларыны 
мелеклерге сёйлемесини истеди. Азрети Адем бутюн адлар- 
ны сёйлеген сонъ мелеклер Аллаһнынь эмиринен, азрети 
Адемге седжде этерек, онынъ устюнлигини къабул эттилер. 
Ялынъыз шейтан Аллаһнынъ эмирине бойсунмады ве азрети 
Адемнинъ устюнлигини танымады. Озюни атештен яратыл- 
гъаныны сёйлеп, топракътан яратылгъан азрети Адемни ал- 
чакъ сайды. Буюкликке берилип, Аллаһкъа къаршы чыкъты. 
Албу ки атешни де, топракъны да, Аллаһ яратты: атешнинъ 
топракътан не устюнлиги ола билир эди! Азрети Адем топ- 
ракътан яратылгъаны ичюн дегиль, Аллаһ тарафындан акъыл 
ве ираде берильгени ичюн устюндир. 


Аллаһ Онъа къаршы чыкъкъан, буюкленип кибирленген ве 
инсанны алчалткъан шейтанны къияметке къадар лянетле- 
ди. Онъа, инсанларнынъ олюп, текрар тириледжек кунюне 
къадар вакъыт бельгиледи. Шейтан пешман олып, япкъан 
хатасы ичюн афу сорамакъ ерине, тик башлыкъны сечти ве 

Аллаћкђа къаршы чыкъмакъны девам этти. Инсанларны 
эйилик япмакътан вазгечтиреджегини ве яхшылыкълардан 
узакьлаштырмакь ичюн элинден кельгенини япаджагьыны 
айтты. Бойледже, шейтан бутюн гузелликлернинь душманы 
олды. 


Аллаһ азрети Адемден сонь Аваны яратты. Оны азрети 
Адемге эш япты. Соньра оларны дженнетке ерлештирди. 
Оларгъа бир терекнинъ мейваларыны ашамакъны ясакъ 
этти. Айрыджа, шейтан инсанларнынъ душманы олгъаныны 
ве ондан узакъ турмакъ кереклигини огютледи. 


Шейтан ясакъ терекнинъ мейваларындан ашасалар, оль- 
мейджеклерини сёйледи ве оларны къандыраракъ ясакъ 
мейваларны ашамаларыны теминледи. Азрети Адем ве 
Ава япкъанлары ярамай бир шей олгъаныны анълап, пеш- 
ман олдылар. Шейтаннынъ ийлесине къангъанлары ичюн, 
онынъ киби эбедий яман олып къалмакътан ве джеэннемге 
кирмектен къоркътылар. Аллаһ оларнынъ пек пешман олып, 
кедерленгенлерини корьди. Тёвбелерини къабул этти ве 
оларны дженнеттен ер юзюне ёллады. Бойледже инсаннынъ 
дюньядаки аяты башланды. 


Азрети Адем иле Ава Аллаһтан оларгъа бала бермесини 
истедилер. Аллаһ да оларгъа пек чокъ огълан ве къыз бала- 
лар берди. Бойледже, дюньяда инсан чокълашмагъа башла- 
ды. Азрети Адем озь эвлятларына пейгъамбер олды. Аллаһ 
оны шейтаннынъ ийлелеринден къорчалады. 


Азрети Адемнинъ огъулларындан Хабиль ве Къабиль адлы 
эки къардаш Аллаһкъа адакъ адагъан эдилер. Хабильнинъ 
адагъы къабул этильди, Къабильнинъ адагъы къабул этиль- 
меди. Шейтан Къабильнинъ къальбини къардашына къаршы 
къызгъанчлыкъ ве кин иле толдурды. Акъибетте Къабиль 
къардашыны ольдюрди. Ер юзюнде ильк дефа къан тёкюль- 
ди. Шейтан бу ольдюрювге пек къуванды. Къабиль къарда- 
шынынъ джеседини не япаджагъыны бильмеди. Шашкъан 
бир алда беклер экен, бир къаргъаны корьди. Къаргъа ольген 

бир къаргъаны коммек ичюн аякъларынен ер къазмакъта эди. 
Къабиль де бойле япа биледжегини тюшюнди. Топракъны 
къазды ве къардашы Хабильни анда комьди. О куньден ити- 
барен ольген инсанлар топракъкъа комюльдилер. 


Ниает баягъы къартайгъан азрети Адем вефат этти. Оны да 
топракъкъа комьдилер. 


Азрети Адем яратылгъан ильк инсан эди, инсан огълунынъ 
атасы эди. Ильки урбаны о кийди. Топракъны ильк дефа о 
сюрьди, экин сачты, берекет топлады. Бильгенлерини бала- 
ларына огретти. Оларгъа эйилик япмакъны, яхшы инсан ол- 
макъны ве селям бермекни огютледи. 


Азрети Адем бизим ильк пейгъамберимиздир ве онынъ 
аяты Къур'ан-ы Керимде энъ гузель шекильде анълатыла. 


Нухнынъ гемиси 


Арадан узун йыллар кечти. Азрети Адемден сонъ инсан- 
лар чокълашып ер юзюне яйылдылар. Топлулыкълар алында 
яшап башладылар. Инсанлар вакъыт кечкенинен пейгъамбер- 
лерининъ ёлундан чыкъып, путларгъа табынмагъа башлады- 
лар. Озь къолларынен япкъан путларгъа танъры дей, оларгъа 
ибадет эте эдилер. Азрети Адемнинъ балалары олгъанлары- 
ны да унуттылар. Кучьлю ве зенгинлер зайыф ве фукъаре- 
лерни эзиетледилер. Къальплери къаткъан, мерхамет ве ях- 
шылыкъ япмакъны унуткъан эдилер. Къыскъасы, топлумда 
барышыкълыкъ ве тынчлыкъ къалмады. Аллаһ о топлум- 
нынъ арасындан азрети Нухны сечип, онъа пейгъамберлик 
вазифесини юкледи. Азрети Нух кимсеге акъсызлыкъ этме- 
ген, эр кеснинъ ишангъан ве севген бир кишиси эди. Мух- 
таджларгъа элинден кельгени къадар ярдым эте, акъикъатны 
ич чекинмеден сёйлей эди. 





Азрети Нух пейгъамбер олгъан сонъ яшагъан топлумны 
Аллаһкъа инанмагъа ве ялынъыз Онъа къуллукъ этмеге ча- 
гьырды. Озюнинь бир вастаджы олгъаныны, Аллаһ севмеген 
ишлерни япмагьа девам этселер, барышыкълыкъ ве раат- 

лыкъкъа иришалмайджакъларыны сёйледи. Къавмы Азре- 
ти Нухнынь бу гузель чагьырувына инанмагъанлары киби, 
онен берабер инангьанларгьа да, уджюм зттилер. Онъа: 
«Сен де бизим киби бир инсансынь, не ичюн санъа ина- 
наджакъ зкенмиз?», дедилер. О къадар арекет зтильгенине 
бакъмадан, Аллаћкђа пек аз адам иман зтти. Дигерлери пут- 
ларгьа табынмакьны, яманлыкь ве кучьсюзлерге нисбетен 
акъсызлыкъ япмакьны девам эттилер. Инкяр эткенлер азре- 
ти Нухны дели дие къабаатладылар. Къолларындан кельгени 
къадар онынъ гузель чагъырувына маниа олмагъа тырыш- 
тылар. Нух пейгъамберге ве инангъанларгъа япкъан баскъы- 
ларыны ойле арттырдылар ки, оларны олюмнен къоркъуз- 
дылар. О исе, топлумына сабырнен гузель огютлер бермеге 
девам этти. 


Шеэрнинъ илери кельген адамлары ве зенгинлернинъ къат- 
къан къальплери йымшамады ве инкярларында инатланды- 
лар. Нух пейгъамбер эллерини ачып Аллаһкъа дуа этти: «Эй, 
Раббим! Меним сёзлеримни ялан дейлер, манъа ярдым эт!» 
Буны корьген инкярджылар Нух пейгъамберге: «Ярдым ис- 
теген Раббинъ бизни джезаласын да, корейик», деп мыскыл- 
ладылар. Нух пейгъамберге ве инангъанларгъа япылгъан 
баскъылар артыкъ даянылмайджакъ алгъа кельди. Бунынъ 
узерине, Нух пейгъамбер: «Эй, Раббим, мени ве иман эткен- 
лерни къуртар!» дие дуа этти. Аллаһ Нух пейгъамберге бир 
геми япмасыны бильдирди. О куньге къадар ич геми япыл- 
магъаны ичюн, кимсе геми япмакъны бильмей эди. Аллаһ 
Нух пейгъамберге геми япмакъны огретти. Ормандан агъач 
кетирип, буюк бир геми япты. Аллаһ геми япылгъан сонъ, 
азрети Нухтан иман эткенлерни гемиге миндирмесини исте- 
ди. Айрыджа, гемиге эр чешит айвандан бирер чифт алын- 
масыны истеди. Инкяр эткенлер якъынлашаяткъан буюк фе- 
лякетни анъламадылар. Эртеси куню кок къара булутларнен 
къапланып, йылдырым урды ве чокъ кечмеден, къопкъадан 
тёкюльген киби ягъмур ягъып башлады. Ягъмур тынмадан 
эп ягъды. Эр ер сувгъа гъаркъ олды, инкяр эткенлер дагълар- 

гља таба кьачтылар. Амма дагълар да оларны къуртарьш 
оламады. Ягъмур ойле ягьды ки, бир кьарыч топракъ биле 
къалмадан, эр ер сувнен къапланды. Нух пейгьамбернинь ге- 
мисини мыскъыллагъан инкярджыларнынъ эписи богъулып 
ольдилер. 


Куньлернен ягъгъан ягъмур тынды, булутлар даркъады. 
Кунеш узун бир вакъыттан сонъ, ер юзюне нурларыны джу- 
мертчесине сачып башлады. Аллаћ Онъа иман эткен бир авуч 
инсанны къуртарды 


Сувлар яваш-яваш чекильди. Дагълар, вадийлер янъыдан 
пейда олып башлады. Ер юзюне янъы бир аят кельди. Бу 
себептен, азрети Нух азрети Адемден сонъ, инсаниетнинъ 
зкинджи атасы сайыла. 


Азрети Нух да бизим пейгьамберимиздир. Ильки гемини о 
япты ве онынъ аяты Къур'ан-ы Керимде энъ яхшы шекильде 
анълатыла. 


Атеш ичинде гуль багъчасы 


Азрети Нухтан сонъ инсанлар ер юзюнде янъыдан чокълаш- 
тылар. Янъы-янъы шеэрлер къурып, топлум алында яшап 
башладылар. Инсанлар вакъыт кечкенинен, пейгъамберлер 
огреткен догъру ёлдан чекилип, яманлыкъ япмагъа, Аллаһны 
быракъып башкъа танърыларгъа сыгъынып башладылар. Ал- 
лаһ инсанларгъа юдже динини хатырлатмакъ ичюн, бир чокъ 
пейгьамберлерини ёллады. Азрети Ибрахим шу пейгъамбер- 
лерден бири эди. О, бугунь бир болюги Анадолуда булунгъан 
Бабиль улькесининъ халкъына пейгъамбер оларакъ ёлланыл- 
ды. Мында инсанлар кунешке, айгъа, йылдызларгъа ве озь 
эллеринен япкъан путларгьа таньры, деп табына эдилер. 





Ибрахим, пейгъамбер олмадан эвель, бир гедже кок юзюн- 
деки йылдызларгъа ве айгъа бакъып: «Насыл ола да инсанлар 
буларгъа таньры, дие табыналар?», деп тюшюнди. Геджеле- 
ри парыл-парыл парылдагъан йылдызлар ве кок юзюнинъ гу- 
зель бир ярашыгъы олгъан ай, куньдюз олгъанынен, гъайып 


КЬЫССАЛАРДАН ИССЕМИЗГЕ ТЮШКЕНИ ie КИТАБЫМНЫ OTPEHEM 42 65 


ола эди. «Бир корюнип, бир гъайып олгъан ай ве йылдызлар 
меним Раббим оламаз», деп чокъ вакьыт тюшюнджели юрди. 
Бир саба танъда уянып, кунешнинъ догьувыны сейир зтти. 
Кунеш бутюн дюльберлигинен парылдамакьта зди. Кунь 
бою кунешни козетти. Кунеш де акъшам олаяткъанда сес- 
сиз сюзюлип гьайып олды. Ибрахим кунешнинъ де инсан- 
ларнынъ Раббиси оламайджагьыны тюшюнди. Инсанларны 
анълавда зорлукъ чекти. Эр шейни: инсанларны, кунешни, 
йылдызларны ве айны яраткъан юдже бир яратыджы олмалы 
эди. Куньлернен буларны тюшюнди ве сонъунда сейяренинъ 
яратыджысы олгъан Аллаһкъа иман этти. 


Ибрахим пейгъамбер гузель табиатлы, эйиликсевер ве 
джумерт бир инсан эди. Мусафирлерни къаршыламакъны, 
сыйламакъны ве ёкъсулларгъа ярдым этмекни пек севе эди. 
Аллаһ эвельки пейгъамберлери киби оны ве халкъыны да ях- 
шылыкъ япмагъа, яманлыкълардан вазгечмеге чагъырды. 


Азрети Ибрахимнинъ бабасы да путларгъа табына эди. 
Бабасынынъ бу иши оны пек кедерлендире эди. Бир кунь 
бабасына: «Севимли бабачыгъым, эшитмеген, корьмеген ве 
санъа ич бир файдасы олмагъан бу путларгъа не ичюн табы- 
насынъ? Бабачыгьым, Аллаһ бирдир, Онынъ эши ве бенъ- 
зери ёкътыр», дей. Бабасы огълунынъ бу сёзлерине ачувла- 
нып: «Сен насыл ола да, бизим танърыларымызны инкяр 
этесинъ?», деп, огълуны эвинден къува. Азрети Ибрахим 
бабасынынъ бу къаба арекетине бакъмадан, Аллаһ бабасы- 
ны багъышламасы ве онъа догъру ёлны косьтермеси ичюн 
дуа этти. 


Ибрахим пейгъамбер халкъына усанмадан, безмеден ялы- 
нъыз Аллаһкъа ибадет этмелерини, башкъа танърыларгъа 
сыгъынмамакъ кереклигини анълатты. 


Бабиль къыралы Немрут кимсени аджьгмагьа бильмеген 
бириси эди. Халкъ ондан къоркъкъанындан, Ибрахимнинъ 
даветинден узакъ тура эди. Бир кунь азрети Ибрахим Нем- 
рутнынъ узурына барып оны Аллаһкъа иман этмеге чагъы- 

ра. Немрут тек озюни бегенген бир сеснен: «Бу улькенинь 
таньрысы меним. Сенинъ танърынъ да ким?», дей. Ибрахим 
пейгьамбер: «Меним Раббим Аллаһтыр. О, ольдюрир ве 
яньыдан тирильтир», деп джевап бере. Бунынь узерине Нем- 
рут олюм джезасына укюм этильген эки кишини чагьырта. 
Аскерлерге махкюмлернинь бирисини ольдюринь де, экин- 
джисини сербест быракьынь, деп эмир эте. Аскерлер аман 
шу ерде бир махкюмни ольдюрип, экинджисини къалдыра- 
лар. Немрут азрети Ибрахимге чевирилип: «Бакь, корьдинъ- 
ми? Мен де эм ольдюрем, эм тирильтем», деди. Бунъа азре- 
ти Ибрахим: «Меним Раббим кунешни догьудан догьурыр. 
Эгер сенинь кучюнь етсе, кунешни баты тарафтан догьур», 
дей. Немрут бу сёзлерге къаршы не дейджегини бильмеди. 
Амма кене де Аллаһкъа иман этмеди. 


Бабиль шеэринде путлар олгьан буюк бир табынылгһан ер 
бар эди. Халкь мында келип, путларгьа бахшышлар бере ве 
оларгьа тилеклерини ерине кетирмелери ичюн дуа эте зди. 
Бир кунь Ибрахим пейгъамбер ярмалыкъта эр кес згленджеге 
далгъан бир вакъытта гизлиден путлар олгъан ерге кире ве 
злиндеки балтанен буюк путтан башкъа бутюн путларны би- 
pep-Oupep къыра. Соньунда балтаны буюк путнынъ бойну- 
на асып, кене кимсеге корюнмеден чыкъа. Эглендже биткен 
сонь, Бабиль халкьы ибадетханеге кирип, корьген манзарала- 
ры къаршысында дешетке тюше. Буны ким япты экен, деп тю- 
шюнелер. Азрети Ибрахимнинь путларгьа инанмагьаныны 
билип, ондан шубеленелер. Аман оны путханеге чагьырып: 
«Путларны сен кьырдынһмы?», деп сорайлар. Ибрахим: «Шу 
бойнунда асылы балта япкъан олмасын? Ондан сорайыкъ, 
бельки ким япкъаныны корьгендир», дей. Анда булунгъанлар 
бойле джеваптан бираз шашмалап де азрети Ибрахимге, де 
путкъа бакъалар. Араларындан бириси: «Ибрахим, бизлер- 
нен ойнама. Сен билесинъ ки, булар джансызлар. Не корер- 
лер, не де лаф этерлер. О къайдан бильсин?», дей. Бунынъ 
узерине азрети Ибрахим: «Олмаса не ичюн корьмеген, лаф 
этмеген ве атта озюни биле къорчалап оламагъан аджиз бу 
путларгъа не деп табынасынъыз? Алемлернинъ Рабби олгъан 

Юдже Аллаћкђа иман этиньиз», деди. Ибрахим пейгъамбер- 
нинъ бу сёзлери анда булунгъанларнынъ эписине пек тесир 
этти. Адисе халкь арасында агьыз-агьыздан юрди. Базыла- 
ры иман этип, путларгъа табынмакътан вазгечти. Бу акъта 
эшиткен Немрут пек ачувлана, Ибрахимни ольдюрмеден, он- 
дан кьуртуламайджагьыны анълай. Инангъанларнынъ козь- 
лерини кьоркьузмакь ичюн оны атешке ташламагъа къарар 
бере. Топлангьан одунлар шеэрнинь мейданында дагь киби 
уюльди. Ибрахим пейгъамбер исе, Рабби оны кьорчалай- 
джагьыны биле эди. Немрут оны бельки кьоркьар, инанчын- 
дан вазгечер беллеп, азрети Ибрахимге тикильди. Лякин, о, 
ич кьоркьмадан огюне тим-тик бакьмакьта эди. Халкь атеш- 
нинъ этрафында топланды. Ибрахим пейгъамберни алевле- 
нип янгъан атешнинь ортасына аттылар. Эр кес нефесини 
тутып адисени козетти. Атеш исе, бир аньде гуль багьчасына 
чевирильди. Инангъанларнынъ бахытлы назарлары алтында 
Немрут ве инкярджылар, аз кьалды, тиллерини ютаджакь 
эдилер. Аллаһ Ибрахимнинь атеште янмамасыны буюрды. 
Эр шейни якъкъан атеш Ибрахимге серин бир гуль багьчасы 
олды. Азрети Ибрахим бу муджизе кьаршысында Раббине 
юректен тешеккюр этти. 


Бу муджизеден сонь инкярджылар бир даа оньа яманлыкь 
япмагъа джесарет этип оламадылар. 


Азрети Ибрахим инсанларны Аллаһнынь гузель ёлуна 
чагьырмакь ичюн догъуп оськен топракъларны терк этип, 
Мысыргъа кочьти. Исмаил ве Исхакъ адлы эки огълу олды. 
Аллаһ Исмаил ве Исхакъны да пейгъамберлик вазифесинен 
шерефлендирди. 

Азрети Ибрахим ильк дефа азрети Адем тарафындан япыл- 
гъан Кябени огълу Исмаилнен бирликте, айны темель ус- 
тюнде янъыдан къурдылар. 


Азрети Ибрахим ве огълу азрети Исмаил де бизим пей- 
гъамберимиздир. Оларнынъ аяты Къур'ан-ы Керимде энъ 
гузель шекильде анълатыла. 

Гузеллер гузели Юсуф 


Якъуб пейгъамбер азрети Ибрахимнинъ торуны ве Кенан 
улькесине ёлланылгъан бир пейгъамбер эди. Юсуф он бирин- 
джи, Буньямин исе энъ кучюк огълу эди. 


Юсуф дюньялар дюльбери бир бала эди. Инсанлар ичинде о 
къадар дюльбер пек аз эди. Севимли бир эвлят олгъанындан, 
озюни эр кеске севдирмекни беджерди. Бабасы Якъуб онъа 
къардашларындан зияде вакъыт айыра эди. Къардашлары ба- 
баларынынъ онъа косьтерген дикъкъатыны куньлей эдилер. 


Юсуф бир гедже меракълы тюш коре. Тюшюнде он бир 
йылдыз, ай ве кунеш онъа седжде эте эдилер. Тюшюни баба- 
сына айтты. Бабасы бу яхшы тюштен тесирленди ве козьлери 
яшланды. Огьлуны сым-сыкъы къучакълады. Огълу Юсуф 
илериде пейгъамбер оладжагъыны айтты. Бабасы онъа тю- 
шюни къардашларына айтмамакъны къатиен огютледи. 
Чюнки дигер огьулларынынь Юсуфкъа бир хиянетлик япма- 
ларындан сакъына эди. Шунынъ ичюн де, бундан сонъ даима 
огълуны янындан айырмай ве кимсеге эманет этмей эди. 


Амма вакъыт кечип, Юсуфнынъ тюшюнден агъаларынынъ 
да хабери олды. Бу хабер оларнынъ куньджюликлерини бир 
къат даа арттырды. Сонъ анълашьш, Юсуфтан къуртулма- 
гъа къарар бердилер. Озь аралары гизли бир план тиздилер. 
Эписи бирликте орман кезмеге бармакъ ичюн, бабаларындан 
изин сорадылар. Азрети Якъуб Юсуфнынъ кетмесине изин 
бермек истемеди. Амма, огъуллары пек агълап ялвардылар: 
«Бабачыгъым, бу къадар кишимиз. Биз Юсуфны къорча- 
лап оламамызмы? Не олур, изин бер, эпимиз берабер бара- 
йыкъ». Бабанынъ изин бермектен башкъа чареси къалмады. 
Агъа-къардашлар берабер ёлгъа чыкътылар. Эвден баягьы 
узакълаштылар. Этрафта кимсе ёкъ эди. Артыкъ Юсуфтан 
къуртулмакъ фурсаты кельди. Агъалары оны ич аджымадан, 
кьуюгьа ташладылар. Юсуф кьуюнынь кенарындаки бир 
ташкъа илишип, богъулмакътан къуртулды. Къардашлары 
бабаларына энди не ялан уйдураджакъларыны тюшюндилер. 

Сонъ орманда авлагьан бир айваннынь кьаныны Юсуфнътнъ 
кольмегине сюрттилер. Эллеринде кьанлы кольмекни алып 
агьлай-агьлай эвге кьайттылар. Бабаларына: «Бабачыгьым, 
биз оюнгъа алдангъан вакьтымызда бир къашкъыр Юсуф- 
нынь устюне атылды. Чокь огьраштыкь, амма оны кьурта- 
ралмадыкъ. Ялынъыз онынъ къанлы кольмегини тапа биль- 
дик», дедилер. Азрети Якъуб кольмекте ич бир йыртыкъ 
корьмейип огъулларынынъ онъа бир яманлыкъ япкъанлары- 
ны анълады. Оларнынъ юзьлерине биле бакъмадан, янын- 
дан кетмелерини истеди. Козьлери яшкъа толды ве севимли 
Юсуфынынъ дердини юрегининъ теренликлеринде ис этти. 


Юсуф кьуюда чаресиз алда беклер экен, Мысыргъа кет- 
кен бир керван оны къуюдан чыкъарды. Мысыргъа кель- 
генлеринде, кервандакилер Юсуфны Мысыр везирининь 
эвине хызметчиликке бердилер. Юсуф энди мында яшама- 
гьа башлады. 


Юсуф буюп, генч бир деликъанлы олгъанда, даа зияде 
дюльберлешти. Везирнинь кьадыны Юсуфнынь дюльбер- 
лигине мефтюн олып, онъа севда ола. Эвде кимсе олмагъан 
бир вакъытта, Юсуфкъа ахлякъсызджа шейлер теклиф эте. 
Юсуф бу чиркин теклифни къабул этмей, чюнки о, темиз 
ахлякълы бир инсан эди. Везирнинъ къадыны истегине ири- 
шалмагъанындан ачувланып, къоджасына Юсуфтан шикяет- 
лене ве оны акъсыз ерде апске аттыра. 


Юсуф узун йыллар апсте булуна. Аллаһ онъа тюшлер- 
ни табирлемекни огрете. Апсте берабер отургъан аркъа- 
дашларынынъ корьген тюшлерини табирлей ве айткъан- 
лары даима догъру чыкъа. Аллаһ оны инсанларны догъру- 
лыкъкъа ве гузелликке чагъырмакъ ичюн, пейгъамберлик 
вазифесини бере. 


Бир гедже Мысыр укюмдары тюшюнде еди зайыф сы- 
гъырнынъ бесленген еди сыгъырны ашагъаныны коре. Еди 
ешиль башакънынъ янында еди къуругъан башакъ коре. 
Бу тюшнинъ табирини Мысырда ич кимсе сёйлеп олама- 

ды. Апсте экенде, Юсуф пейгъамбернен танышкъан бириси 
укюмдаргъа онынъ тюшлерни не къадар догъру табирлегени- 
ни сёйлей. Тюшни ачыкълап бермеси ичюн, аман оны апстен 
чыкъара. Юсуф пейгъамбер, келеджекте буюк бир къытлыкъ 
оладжагъыны ве бунынъ ичюн эвельден яхшы азырланмакъ 
кереклигини айта. Укюмдар улькени агъыр куньлер бекле- 
генини анълап, азрети Юсуфны хазине идареджиси этип 
тайинлей. 


Юсуф пейгъамбер еди йыл сюрьген боллукъ девирде 
ашайтларнынъ бир къысмыны анбарларгъа сакълата. Еди 
йылдан сонъ къытлыкъ башлай. Къомшу улькелерден инсан- 
лар акъып, Мысыргъа, ашайт алмакъ ичюн кельдилер. Азре- 
ти Юсуфнынъ къардашлары да энъ кучюклери Буньяминни 
бабаларътнътнъ янында къалдырып, Мысыргъа ашайт алмакъ 
ичюн кельдилер. Къардашлары азрети Юсуфны танымады- 
лар, амма Юсуф пейгъамбер оларны таныды. Олардан кен- 
джелерини де кетирмелерини, кетирмеселер оларгъа ашайт 
бермейджегини айта. Берген ашайтларнынъ да парасыны 
кери къайтара. Бир даа Мысыргъа кельгенлеринде, къар- 
дашлары Буньяминни де кетирелер. Азрети Юсуф къардашы 
Буньяминге башындан кечкенлерни анълатты ве оны севги 
иле къучакълады. Буньяминни Мысырда къалдырмакънынъ 
планыны азырлады. Къардашлары шеэрден чыкъаджакъла- 
рында укюмдарнынъ къыйметли бир эшьясыны гизлиден Бу- 
ньяминнинъ чантасына къойдырды. Сабасына къардашлары 
ёлгъа чыкъкъанда, бир бекчи оларны токътатып, эшьялары- 
ны козьден кечирди ве Буньяминнинъ чантасындан укюм- 
дарнынъ гъайып олгъан эшьясыны тапты. Бу себептен Бунь- 
яминни якъаладылар. Оны къуртармагъа къардашларынынъ 
икътидары етмеди. Лячаре Буньяминни ташлап, юртларына 
къайттылар. Башларына тюшкен адисени бабасына сёйле- 
дилер. Азрети Якъуб огълу Юсуфны гъайып эткени етмеген 
киби, энди Буньямининден де айырылды. Асретлик дердине 
даяналмагъан азрети Якъубнынъ козьяшлары къурумагъа- 
нындан козьлери корьмез олды. Лякин кене умюдини джой- 

мадан: «Манъа даа да яхшы сабыр этмек керек. Аллаһ бир 
кунь мени явруларымнен илле кьавуштырыр. О, эр шейни 
биле», деди. 


Бираз вакьыт кечкен сонь, кьардашлары Буньяминни алып 
кельмек ичюн Мысыргъа келелер. Азрети Юсуфнынъ узуры- 
на барып къардашлары Буньяминни афу этмеси ве азат эт- 
месини риджа эттилер. Бунынъ узерине Юсуф пейгъамбер: 
«Сиз Юсуфкъа не яптынъыз?» деп сорагъанда къардашлары 
шашмалавнен: «Ёкъса, сен Юсуфсынъмы?» дедилер. Ичле- 
рине къоркъу тюшти. Лякин, азрети Юсуф онъа хиянетлик 
япкъан агъаларыны багъышлай. Оларгъа: «Кольмегимни ба- 
бама алып барынъыз. О, мени къокъумдан таныр», деп ёлгъа 
озгъарды. Якъуб пейгъамбер огълу Юсуфнынь кольмегини 
багърына басты, асретликле къокълады. Кольмекни козюне, 
юзюне сюртти. Иште, о аньде Юдже Аллаһ сабрынынь къар- 
шылыгъы оларакъ козьлерине янъыдан ышыкъ берди. Эписи 
берабер Мысыргъа бардылар. Азрети Юсуф бабасына: «Ба- 
бачыгъым, иште озь вакътында корьген тюшюмни Раббим 
керчеклештирди. Шукюрлер олсун», деди. 


Юсуф пейгъамбер узун йыллар девамында Мысырда ин- 
санларны адалет ёлундан алып барды. Оларгъа пейгъамбер- 
лик ве реберлик япты. Эп яхшылыкъкъа ве гузелликке ча- 
гъырды. 


Азрети Якъуб ве азрети Юсуф бизим пейгъамберлеримиз- 
дир. Оларнынъ аяты Къур'ан-ы Керимде энъ яхшы шекиль- 
де анълатыла. 


Сувда бир сабий: азрети Муса 


Якъуб пейгъамбернинъ союндан олгъанларгъа Исраил 
огъуллары дениле. Олар азрети Юсуфтан сонъ, Мысырда 
ерлешип, мында чокълаштылар. Мысыргъа укюмранлыкъ 
эткен Фыравун Исраил огъулларына нисбетен акъсызлыкъ 
япып, оларны къул киби чалыштыра эди. Фыравун бир 
гедже тюшюнде атеш тахтыны ернен ексан эткенини коре. 

Бу ярамай тюшни Исраил огьулларындан догъаджакъ 
бир огьлан бала Фыравунны тахттан эндиреджек, дие та- 
бирледилер. О сене дюньягһа кельген бутюн огьлан балалар 
аджувсыз суретте ольдюрилип башланды. Иште, Муса 
да о сене догъгъан сабийлерден бири эди. Анасы огълу 
Мусанынъ аятыны къуртармакъ ичюн чаресизлик ичинде 
къыйналгъанда, Аллаһтан онъа бир ильхам кельди: «Оны 
эмиз. Башына бир шей кельмесинден къоркъкъанынънен, 
оны сувгъа ташла. Къоркъма, кедерленме. Чюнки, биз оны 
санъа кери къайтараджакъмыз». 


Анасы яврусы Мусаны эмизди. Севимли огъланчыгъыны 
сонъки кере опьти ве оны Раббине эманет этерек, тахта бе- 
шик ичинде Ниль дерьясына ташлады. Мусанынъ аптеси де, 
даа кичкене къыз бала олса да, сувда акъып кетеяткъан къар- 
дашынынъ артындан сес чыкъармадан агълады. 


Сув Мусанынъ бешигини Фыравуннынъ сарайына къадар 
алып кельди. Фыравуннынъ къадыны Асие дерья ялысында 
кезингенде сувдаки бешикни абайлады. Бешикнинъ янына 
якъынлашып, орьтюни ачты ве ичинде татлы-татлы юкъла- 
гьан сабийчикни корьди. Аман баланы къучагъына алып, 
охшады. Санки къучагъында озь баласы яткъаныны сезди. 
Баланы алып, Фыравуннынъ янына барды да, сабийнинъ 
джаныны багьышламасыны риджа этти. Фыравун разы олды 
ве Муса сарайда оларнынь эвлятлары киби яшап башлады. 
Энди балагъа сют анасы керек зди. Лякин, бала ич бир кьа- 
дыннынь сютюни эммеди. Мусанынь аптеси оны змизди- 
реджек бир сют анасыны бильгенини айтып, озь анасынынь 
чалышмасыны теминледи. Эр шейден хабердар олгьан Му- 
санынъ анасы сарайгъа киргенинен, сабийге сют аналыгъы 
япмагъа истегенини сёйледи. Бала озь анасынынъ сютюни 
таныды ве тоя-тоя эмди. Бойлеликнен, Муса Фыравуннынъ 
сарайында озь анасынен берабер осип башлады. Муса буюген 
сонъ, Фыравуннынъ сарайындан кетип, азрети Шуайбнынъ 
юртуна барды ве анда баягъы вакъыт чобанлыкъ япты. Дю- 
рюстлиги ве яхшы ахлякъынен этрафындаки инсанларнынъ 

сайгьы-итибарыны къазанды. Анда Шуайб пейгьамбернинь 
къызына звленди. 


Муса кьадынынен бирликте Мысыргъа къайтмагъа къарар 
берди ве ёлгъа чыкътылар. Тур дагьына еткенлеринде, онъа 
Аллаһтан вахий келип, пейгьамберлик вазифеси берильди. 
Юдже Аллаһ азрети Мусагьа Фыравунгьа барып, хакь динни 
аньлатмасыны истеди. 


Азрети Муса озю киби пейгьамбер олгьан азрети Харунны 
янына аларакь, Фыравунгьа бардылар. Азрети Муса оны 
Аллаһнынь бирлигини TaHbIMarba ве тек онъа къуллукъ 
этмеге чагьырды ве Исраил огьулларына яманлыкь 
япмамасыны истеди. Лякин, Фыравун бу чагьырувны ред 
этти. Ондан пейгьамберлигини исбат этмеси ичюн бир 
муджизе косьтермесини истеди. Азрети Муса кьолундаки 
таякъны ерге аткъан эди, таякъ балабан бир йылангъа 
чевирильди. Фыравун буны бир тылсым беллеп, дер'ал 
тылсымджыларыны чагьыраракь оларгъа: «Аман Мусанынъ 
тълсъгмларътнъгекъзтинъиз», дие змир берди. Тылсымджылар 
бутюн унерлерини косьтердилер. Амма, азрети Мусанынъ 
таягъы бутюн тылсымларны ёкъ этти. Тылсымджылар азрети 
Мусанынъ япкъанлары тылсым олмайып, бир муджизе 
экенини анълагъанларынен Аллаһкъа иман эттилер. Факъат 
Фыравун иман этмеди. Азрети Муса халкъыны янына алып, 
Мысырны терк этмеге къарар берди. Бундан хабердар олгъан 
Фыраваун оларны ёкъ этмек ичюн, ордусынен пешлерине 
тюшти ве Къызыл денъиз ялысында артларындан етти. Азрети 
Муса Юдже Аллаһкъа ярдым сорап дуа этти. Аллаһ онъа 
къолундаки таякъны денъизге атмакъны эмир этти. Азрети 
Муса таягьыны денъизге аткьанынен, Къызыл денъиз экиге 
айырылды. Азрети Муса ве янындакилер денъизде ачылгъан 
ёлдан о бир ялыгъа кечтилер. Фыравун ве ордусы да бу ёлдан 
кечеджек олгъан эдилер, денъиз кене бирлешти. Фыравун 
ве ордусы къоджаман далгъалар ичинде богъулдылар. 
Бойледже, Аллаһ Онъа инангъанларны инкяр эткенлернинъ 
яманлыкъларындан къорчалады. 

Азрети Муса омюри бою топлумындан ялыньыз Аллайкъа 
ибадет зтип, Онъа эш кьошмамаларыны истеди. 


Азрети Муса да бизим пейгьамберимиздир. Онынъ аяты 
Къур ан-ъ Керимде знъ гузель шекильде аньлатыла. 


Демир устасы бир пейгъамбер: 

азрети Давуд 

Аллаһ азрети Давудны пейгъамбер оларакъ сечти ве онъа 
китап оларакь Зебурны зндирди. О, сесининъ гузеллигинен 
беллидир. Шунынь ичюн де, медениетимизде гузель сесли 
адамларгъа Давуд сесли, дейлер. Азрети Давуднынъ гузель 
сесинен эткен дуасындан эр кес эеджанлана эди. 


Аллаһ сечип инсанларгъа ёллагъан пейгъамберлерге ялы- 
нъыз диний бильгилерни дегиль де, куньлюк яшайышлары- 
нен багълы бильгилерни де огреткен. Аллаһ азрети Давудгъа 
демирни йымшатып, онъа шекиль бермекни огретти. Ильк 
демир устасы Давуд пейгъамбердир. Бойледже, топлумы 
душманларгъа къаршы дженклешир экен, озьлерини демир 
зырхларнен къорчалагъанлар. 


Азрети Давуд да бизим пейгъамберимиздир. Онынъ аяты 
Къур'ан-ы Керимде энъ гузель шекильде анълатыла. 


Къушларнен лаф эткен пейгъамбер: 
азрети Сулейман 


Аллаһ азрети Давуддан сонъ пейгъамберлик вазифесини 
азрети Сулеймангъа юкледи. 


Азрети Сулейман Аллаһтан буюк бир укюмдарлыкъ исте- 
ди. Аллаһ онынъ дуасыны къабул этти. Аллаһ азрети Сулей- 
мангъа айванларнынъ, къушларнынъ тилини огретти. Онъа 
рузгярны идаре этмек икътидарыны да багъышлады. Бойле- 
ликнен, о, бутюн джанлы мевджудатларгъа укюм эте биль- 
ген буюк укюмдар олды. 

Азрети Сулейманнынь ордусында кьушлар да бар эди. Бир 
кунь ордусынен дженкке чыкъкъанда Худхуд кьушунынь 
орталыкьта корюнмегени себебинден, оны чагьыртып себе- 
бини сорады. Худхуд да онъа Себе улькесине укюмранлыкь 
япкъан Белькьыс адлы бир кьадын укюмдардан хабер кетир- 
генини сёйледи. Себе халкъы кунешке табына эди. 


Азрети Сулейман Белькъыскъа бир мектюп ёллап, онъа ве 
халкъына Аллаһнынъ барлыгъыны ве бирлигини анълатты. 
Оларны ялынъыз Аллаһкъа ибадет этмеге чагъырды. Бель- 
къыс везирлерини чагъырып, мектюпни окъуды ве оларнен 
нелер япмакъ кереклиги хусусында акъыл танышты. Везир- 
лер азрети Сулеймангъа къаршы дженк ачмакъ кереклигини 
айттылар. Дженклешмеге истемеген Белькъыс азрети Сулей- 
мангъа бахшышлар ёллады, лякин азрети Сулейман бу эдие- 
лерни къабул этмеди. Бунынъ узерине, Белькъыс азрети Су- 
лейманны сарайында зиярет этмек ичюн ёлгъа чыкъты. 


Азрети Сулейман Белькъыс сарайына кельмеден, онынъ 
тахтыны сарайгъа кетиртти. Тахтыны корьген Белькъыс тап 
шашмалады. Бундан да гъайры, азрети Сулейманнынъ сув ус- 
тюндеки буллюр сарайы да оны гъает айретлендирди. Бель- 
къыс инсанларгъа бойле кучьни ялынъыз Юдже Яратыджы 
тарафындан берильмесини анълады. Кунешке табынувдан 
вазгечип, алемлернинъ Рабби олгъан Аллаћкђа иман этти. 


Азрети Сулейман укюмдарлыгъы сырасында инсанларгъа 
ве дигер джанлыларгъа адалетнен укюмдарлыкь этти. 

Азрети Сулейман да бизим пейгъамберимиздир. Онынъ 
аяты Къур'ан-ы Керимде энъ гузель шекильде анълатыла. 


Бир сабий лаф эте: 

Мерьем огълу Иса 

Азрети Мерьем этрафындакилер ичюн яхшы ахлякълы ве 
намуслы бир къадын оларакъ белли эди. Топлумда итибар- 
лы бир аиле олгъан Имран аилесинден эди. Аллаһ Джебраил 
адлы мелекни онъа инсан шекилинде ёллады. Азрети Мерь- 

ем, къаршысында танымагъан бир эркекни корьгенинен, он- 
дан Аллаһтан кьоркьмасыны ве онһа яманлыкь япмамасыны 
истеди. Джебарил исе, онъа «Мен Аллаһнынь эльчисим. Са- 
нъа дюльбер бир огълан багьышламакъ ичюн ёлланылдым», 
дие мужде берди. Бундан пек шашмалагъан азрети Мерьем: 
«Мен эвли дегилим. Ахлякъсыз, яман бир къадын да деги- 
лим. Насыл этип меним балам олур?» деди. Джебраил азрети 
Мерьемге «Алемлернинъ Рабби ичюн бу пек къолай. Аллаһ 
огълунъ Исаны инсанларгъа бир муджизе оларакъ яратты. 
Онынъ эр шейге кучю етер», деди. 


Куньлер артындан куньлер, 
айлар артындан айлар кечти 


Азрети Мерьем догъум вакъты кельгенинен, инсанлар- 
дан узакъ бир ерде хурма терегининъ астында огълу Исаны 
дюньягъа кетирди. Азрети Мерьем къучагъында баласынен 
эвине къайтты. Мында оны чокъ сынавлар беклей эди. Адам- 
лар азрети Мерьемнинъ эвленмеден бир бала догъурмасыны 
шашкъынлыкъ иле къаршыладылар ве онъа фена ахлякълы 
къадынгъа бакъкъан киби айыпладылар. Инсанлар онъа: 
«Эй, Мерьем, пек чиркин бир иш яптынъ!» дедилер. Бунынъ 
узерине азрети Мерьем «Мен утаныладжакъ бир шей япма- 
дым. Огълум Иса Аллаһнынъ муджизесидир. Манъа инан- 
масанъыз ондан сораньыз», деди. Инсанлар, янъы догъгъан 
бир сабийнинъ лаф этмегенини биле эдилер. Лякин, о сыра- 
да бир муджизе олды ве сабий Иса лаф этип башлады: «Мен 
Аллаһнынь пейгъамбери олам. О, мени инсанларгъа догъру 
ёлны косьтермек ичюн ёллады. Яхшы бир эвлят олмамны 
истеди ве мени эксикликлерден узакъ этти. Догъгъанымда, 
ольгенимде ве янъыдан тирильгенимде, Аллаһ манъа гузел- 
ликлер береджек», деди. Инсанлар янъы догъгъан бир бала- 
нынъ лаф этмесинден айретлендилер ве азрети Мерьемни 
къабаатламакътан вазгечип, оны озь алына ташладылар. 


Азрети Иса оськен сонъ, эвельки пейгъамберлер киби, 
инсанларны Аллаһнынъ бирлигине инанмагьа, яхшылыкъ- 

лар япмагъа ве чиркин шейлерден узакъ турмагъа чагьыр- 
ды. Онынь мубарек даветине инанмагъан инсанлар онъа ве 
инангъан аркьадашларына чокь эзиет эттилер. Амма, Аллаһ 
пейгьамберини ве инангьанларны инкярджыларнынъ яман- 
лыкьларындан кьорчалады. 


Азрети Иса да бизим пейгъамберимиздир. Онынъ аяты 
Къур'ан-ы Керимде энъ гузель шекильде анълатыла. 


Къур?ан-ы Керим: вахий медениети 
Акъикъат вахийнен ачыкъланды, 
Вахийнен айдынланды инсан. 
Вахийлер ферахлады, 

Олюм сонъу дегиль эди, чюнки 
Муждени вахийнен алды. 

Вахийнен айырылды ёллар, 

Акъикъат ап-ачыкъ ортада эди 

Иман иле куфюр ап-ачыкъ белли олды, 
Мубарек сёзлерден кельген 

Му’минге умют, кяфирге къоркъу олды 
Чагъ-чагъ, далгъа-далгъа 

Мысырдан ве Ромадан 

Къуддустан ве Меккеден-Мединеден 
Къаранлыкъны йырта-йырта. 

Базан атештен, базан бир къуюдан, 
Базан бир балыкьнынь къарнындан, 
Дестанлар токъуяракъ, 

Вахийнен арынды, 

Вахийнен ёгърулды заман. 

